Šerbedžija počašćen pozivom Američke filmske akademije Prolog\nŠerbedžija počašćen pozivom Američke filmske akademije\nNisam posebno iznenađen, ali sam naravno počašćen što sam pozvan, kaže Rade Šerbedžija nakon vesti da će sedeti među moćnicima koji u Američkoj akademiji filmskih umetnosti i nauka predlažu i biraju najbolje filmove kojima se dodeljuju Oskari.\nPridružiće se, kada je reč o Hrvatima, oskarovcu Branku Lustigu, a Šerbedžijinih 150 snimljenih filmova očito su bila najbolja ulaznica.\n"Znate, kada ste u mojim godinama onda vas ništa posebno ne iznenadi, ali u mom slučaju je dosta logično da su me pozvali. Komisija je gledala moje filmove, zna šta sam radio, a imao sam prilike da sarađujem sa najvećim rediteljima poput Stenlija Kjubrika, Klinta Istvuda, Džona Vua i Gaja Ričija", kaže Šerbedžija za Novosti.\nProslavljeni glumac i ove godine priprema na Brionima bogato kulturno leto sa svojim pozorištem "Ulisis", ali nova hrvatska vlast ne pokazuje razumevanje za ovaj projekt koji je poznat u svetu. Dodeljeno je letnjem festivalu, na koji dolaze svetska imena neverovatno malo novca, a prema Šerbedžiji se i sada širi neki talas nerazumevanja.\nDa li je ovo novi Spielbergov projekat?


Moderna zgrada za putnike na aerodromu Ponikve\nMay 9, 2016 May 9, 2016 Administrator 0 Comment aerodrom ponikve, nova zgrada, sasa savic\nU pripremama za početak redovnog avio-saobraćaja, na aerodromu Ponikve kod Užica napravljena je nova aerodromska zgrada. Savremena, na oko 500 kvadratnih metara površine: unutra sa odvojenim prostorima za carinsku i policijsku proceduru, čekiranje karata, kancelarijama, restoranom čija terasa gleda na početak piste, spolja s velikim natpisom ”Ponikve airport”.\nVeć sada je jasno da će ta zgrada biti atrakcija ovog planinskog aerodroma, jer je u moderan objekat pretvorena od razrušenog betonskog kaponira – ozidanog prostora u kome su se nekad parkirali vojni avioni naše avijacije. U bombardovanju 1999. godine ukupno 720 NATO bombi bačeno je na Ponikve, koje su ga tada potpuno onesposobile. Ali poslednjih godina se ulažu sredstva u obnovu ovog aerodroma i njegovo pretvaranje od vojnog u civilni. Ovde već sleću manje letelice, a gradnjom aerodromske zgrade i drugim poslovima koje treba uraditi na nju će aterirati i veći avioni, ”boinzi” i drugi.\nKako kaže Saša Savić, direktor JP ”Aerodrom Ponikve”, gradnju aerodromske zgrade omogućila je Vlada Srbije ulažući u ovaj posao 50 miliona dinara preko beogradskog aerodroma ”Nikola Tesla”. Značajna je pomoć i Emira Kusturice koji na razne načine pomaže da redovan avio-saobraćaj na Ponikvama što pre oživi. Iz Vlade Srbije najavili su da bi najvažniji radovi na ovom aerodromu mogli biti završeni do 31. avgusta ove godine. Do tada ovde će se postaviti devet kilometara ograde oko aerodroma, svetlosni sistemi za noćne letove i asfaltirati cela pista(3,1 kilometar). Posle toga Ponikve će biti aktivirane za komercijalne letove.\nSavić ističe da ima interesovanja stranih turista da ovde sleću prilikom dolaska na Zlatibor i u Mokru Goru. – Mi smo u saradnji sa hotelom ”Zlatibor Mona” razmatrali mogućnosti za promotivne letove sa Ponikava do nekih evropskih država: Kipra, Slovenije, Rusije, Grčke. Ne samo manjih letelice nego i ”boinga” sa 150 sedišta. Ako to uspe, u 2017. godini zaživeće na Ponikvama turistički čarter letovi – najavljuje direktor JP ”Aerodrom Ponikve”.\n← ‘’Eastock’’ – užičke rok zvezde u usponu\nUžički srednjoškolci najbolji glumci →


Eurofima odobrila kredit od 43 miliona franaka Železnici – Nadlanu.com\nEurofima odobrila kredit od 43 miliona franaka Železnici\nBEOGRAD, 15. jula 2009. (Beta) – Međunarodna železnička banka Eurofima odobrila je Železnici Srbije kredit od 43 miliona švajcarskih franaka (28,3 miliona evra) za nabavku novih dizel-motornih vozova, saopštilo je u sredu to javno preduzeće.\nKako se navodi u saopštenju, tačan broj garnitura sa dizel motorima koji će biti nabavljen iz kredita znaće se nakon okončanja tendera, ali je u Železnici Srbije procenjeno da bi za taj novac moglo da se nabavi 10 vozova.\nPriprema tenderske dokumentacije je počela, navodi se u saopštenju i dodaje da bi tender mogao da bude završen do kraja 2009. godine. “To znači da bi prema procenama, krajem 2010. godine, odnosno najkasnije sredinom 2011. godine, srpskim prugama trebalo da saobraća 10 novih dizel-motornih kompozicija”, naveli su u Železnici Srbije.\nKako se dodaje, Železnica je od Eurofime zatražila ukupno 60 miliona franaka, a ako bude odobreno preostalih 17 miliona kredita biće nabavljene još četiri kompozicije.


SDP: Posle 16 meseci ni reč o ubistvu Olivera Ivanovića | Autonomija\nSDP: Posle 16 meseci ni reč o ubistvu Olivera Ivanovića\nRada Trajković podnela krivične prijave protiv Aleksandra Vučića i Marka Đurića zbog ugrožavanja lične bezbednosti\nGrađanska inicijativa „Sloboda, demokratija, pravda“ podseća da se danas navršava 16 meseci od ubistva njenog predsednika Olivera Ivanovića ukazujući da istraga još „tapka u mestu“, a da u poslednje vreme „nema izjava, komentara niti bilo kakve zvanične informacije ko je ubio Ivanovića“.\n„Nemamo nikakvih informacija da li je neko saslušan, da li će neko odgovarati za sramni predizborni spot koji je možda prouzrokovao i ubistvo, da li je neko saslušan i odgovarao za paljenje njegovog automobila, za paljenje stranačkih prostorija. Pitamo se gde su završile krivične prijave i tužbe za sva dela koja su učinjena kandidatima za gradonačelnike na prethodnim izborima. Na sva ova pitanja, kao i na ono najvažnije, ko je naručio i ubio Olivera Ivanović, kosovske institucije su bez odgovora“, saopšteno je iz SDP povodom 16 meseci od ubistva njenog predsednika.\nZbog sumnje da su povezani sa Ivanovićevom likvidacijom u zatvoru u Gnjilanu trenutno se nalaze Nedeljko Spasojević i Marko Rošić, dok je Dragiša Marković pušten na slobodu sa obavezom da se javlja u policijsku stanicu. Četvrti osumnjičeni – potpredsednik Srpske liste Milan Radoičić nalazi se u bekstvu i pod zaštitom je predsednika i Vlade Srbije. Spasojeviću i Rošiću nedavno je produžen pritvor.\nSpasojevićev branilac advokat Negovan Šaranović izjavio je za Danas da su on i njegov kolega koji zastupa Rošića – Mahmut Haljimi, pre dve nedelje podneli žalbu na odluku o produženju pritvora, ali da još nisu dobili odluku Apelacionog suda, iako je reč o predmetu hitne prirode.\nPrema Šaranovićevim rečima, Spasojević i Rošić su prekinuli štrajk glađu u zatvoru, iako nije ispunjen njihov zahtev da iz porodičnih razloga budu prebačeni u pritvor u Kosovskoj Mitrovici.\nZbog nedavne optužbe da su, navodno, zbog njenih izjava pred Specijalnim tužilaštvom Kosova Spasojević i Rošić ostali u pritvoru, advokat Rade Trajković iz Evropskog pokreta sa KiM, prekjuče je podneo krivične prijave protiv predsednika Srbije Aleksandra Vučića i šefa Kancelarije za KiM Vlade Srbije Marka Đurića, zbog ugrožavanja sigurnosti i povrede tajnosti postupka.\nDokument kojim su Vučić i Đurić u javnosti dokazivali krivicu i odgovornost Rade Trajković, prozivajući je da, između ostalog, radi protiv države, kosovski specijalni tužilac Sulje Hodža, koji radi na slučaju Ivanović, proglasio je za falsifikat.\nOn je rekao da Spasojevića i Rošića ne terete izjave Rade Trajković nego zaštićenih svedoka, što je ranije za Danas izjavio i advokat Šaranović.\n– Ponašanje Aleksandra Vučića unutar institucija pokazuje prirodu njegovog načina vladanja od slučaja Slavka Ćuruvije do ubistva Olivera Ivanovića, kao i kad je reč o TV „Most“ i njemu dostupnim tabloidima. Vučić u hajku uključuje čitav sistem prozivanjem u javnosti bez relevantnih dokaza, jer svaka normalna država da ih ima verovatno bi sprovela istragu umesto da proziva ljude. U Oliverovom slučaju zabrinjava to što se Vučić javno izjašnjava sa otkrivanjem ubica, dok na terenu sve radi suprotno – usporava istragu abolirajući preko poligrafa potpredsednika Srpske liste za koju javno tvrdi da je državni projekat – izjavila je za Danas Rada Trajković, kojoj je posle javnih napada Ministarstvo unutrašnjih poslova Srbije nedavno odredilo policijsku zaštitu.


Osobe sa invaliditetom obučene za izradu web sajtova – Personal magazin\nOsobe sa invaliditetom koje su bili polaznici obuke za izradu web sajtova dobili su sertifikate u Privrednoj komori Srbije. Obuku je sprovelo Udruženje građana Utilis u saradnji sa Forumom mladih…\nOsobe sa invaliditetom koje su bili polaznici obuke za izradu web sajtova dobili su sertifikate u Privrednoj komori Srbije. Obuku je sprovelo Udruženje građana Utilis u saradnji sa Forumom mladih sa invaliditetom Srbije i Međunarodnom mrežom pomoći (IAN). Dodeli sertifikata prisustvovala je i državna sekretarka Jasna Matić koja je istakla da su informacione tehnologije velika šansa za sve ljude.\n„Drago mi je što su polaznici obuke naučili nešto što će moći da im obezbedi mesto na internet tržištu koje ima velike stope rasta. Za kompjuterom smo svi isti, pa ovi mladi ljudi treba da iskoriste tu veliku šansu“, rekla je Jasna Matić.\nUčesnici treninga su naučili osnove wordpress-a i photoshop-a kako bi mogli da povećaju sopstvenu konkurentnost na tržištu rada. Ideja projekta je da se ovi ljudi osposobe za rad u kompanijskim uslovima, ali i za rad od kuće.\nOrganizatori treninga su se složili da je najvažnije da ovi ljudi dobiju mogućnost da primene znanje na nekom poslu.\nOsobe sa invaliditetom obučene za izradu web sajtova was last modified: August 9th, 2012 by Redakcija\nIANizrada web sajtovaOsobe sa invaliditetomUtilis\nWeb platforma i mobilna aplikacija “Moj odbornik”


Kako je StartIN program uticao na startap ekosistem u Srbiji?\n23 januara, 2020 07.10.2020. Blog\nSrbija itekako ima talentovanu omladinu, a StartIN program koji je organizovao InCentar je tu da to i dokaže! Prošla godina bila puna izazova, neverovatnih ideja, podrške i ponosa na uspešno završen prvi ciklus programa koji je pokazao da mladi itekako imaju dobre biznis ideje i da je potrebno da im neko da “vetar u leđa”, kako bi pokrenuli svoje startapove.\nTokom ovog jedinstvenog startap programa , koji targetira ranu fazu razvoja, pet timova dobilo je priliku da kroz radionice i predavanja unapredi svoja znanja iz oblasti biznisa, nauči veštine upravljanja inovacijama i sve to kroz “lean metodologiju” koja stimuliše eksperimentisanje i agilne metode.\nSvaki tim je imao svog mentora\nPet mentora i više od 20 eksperata iz domaće preduzetničke zajednice radilo je sa timovima na razvoju njihovih tehnoloških startapova, i sve to kako bi došli do tačke kada mogu prezentovati svoj MVP investitorima. StartIN je prvi program koji je pružio priliku da svaki tim ima svog mentora što je iskorak u odnosu na sve postojeće programe.\nŠta je to StartIN doneo još, jer to ipak nije bilo sve! Uz podršku eksperata sa timovima se radilo i na unapređenju „soft skills“, verbalne i neverbalne komunikacije i veština prezentovanja, a sve sa ciljem da poboljšaju poslovnu komunikaciju sa klijentima i predstave svoj biznis potencijalnim investitorima.\nNa kraju programa, 23. decembra uspešno je realizovan “Demo day” gde su timovi prezetovali svoje startpove investitorima i drugim akterima koji su deo StartIN programa.\nUtisci nakon završenog prvog ciklusa\nAna Milićević, inače program menadžer u Istraživačko-razvojnom centru FON-a, koja je od samog početka vodila StartIN, posebno je zadovoljna kako celokupnim programom, tako i timovima koji su u svakom trenutku mogli da računaju na pomoć/konsultacije/dodatne radionice od strane mentora i stručnih saradnika.\n“Krize i dileme, pivotiranje su sastavni deo startap puta, te su mentori i program uvek bili na raspolaganju a u prilog tome ide i činjenica da od programa niko nije odustao! I ne samo to, na finalnoj sesiji, pred investicionim žirijem, predstavilo se 5 kvalitetnih za dalju podršku spremnih timova.\nPosebnost ovog programa je i u tome, što po završetku, timovi imaju podršku i u narednh 6 meseci, ostaju “zaraženi” startap načinom razmišljanja i odnosom prema realnosti kreiranja biznisa, postaju deo startap zajednice”, naglasila je Ana i potom istakla koliko značaj StartIN ima na celokupnu startap zajednicu:\n“Svako ko se upusti u fokusiran, metodološki vođen a opet dovoljno fleksibilan, mentorskim iskustvom i znanjem vođen proces razvoja poslovne ideje, i to od početka i na vreme, itekako doprinosi prvo sebi a zatim i startup okruženju. Poduhvati ili timovi u inicijaloj fazi (u programu se ne mogu svi nazvati startapi) sami sebi skraćuju vreme i rasipanje resursa, ovladavaju setom generičkih alata, krucijalnim znanjem, postavljanjem pravih pitanja i pretpostavki čije preispitivanje, potvrda ili odbacivanje, vodi do rešenja i novih izazova, te stvara kontinuitet i drži kurs u procesu svog razvoja.\nSa druge strane, samoj zajednici štedi isto, iz razloga što spremniji ulaze u startap ring ali su i donosioci novih prilika, partnerstava ili konkurencije, dusrupcije i inovacije. Po završetku programa svi timovi poseduju validirano znanje i svi prepoznaju gde su tačno u svom razvoju, koji resursi i šta im je dalje potrebno.\nU potpunosti razumeju startap pristup, usvojili su način razmišljanja, terminologiju i mnogo lagodnije komuniciraju u startup ekosistemu. Upoznali su uspešne startape, menadžere i eksperte, koji su se tokom programa priključivali, mentore drugih habova, investitore, promovisani su, zadržali tesnu komunikaciju sa mentorima i svim ljudima iz programa, spremniji da odlučuju o svom poduhvatu i daljem razvoju”,\nStartIN program- timovi\nJovan, David, Ivan, Mina i Ivana u želji da reše nizak kvalitet vazduha u zatvorenim prostorima osmislili su sistem za prečišćavanje vazduha koji koristi alge umesto konvencionalnih filtera.\nOvaj talentovani tim koristi sposobnost algi za uklanjanje gasova poput CO, CO2, SO2 i njihov finalni cilj je da uz pomoć fotosinteze, koju koristi ovaj sistem, proizvedu kiseonik i tako učine boravak u zatvorenom prostoru prijatnijim.\nStartap ideja Žarka, Miloša, Natalije, Marka i Nikole počiva na njihovoj želji da ljudima olakšaju proces štednje fokusirajući se na odevne predmete. Svojom aplikacijom oni omogućavaju korisnicima da na jednom mestu pronađu sve trenutno aktivne popuste svojih omiljenih brendova, odevnih komada koji su im trenutno neophodni ili onih koje žele da kupe.\nU slučaju da određeni komad nije na popustu, korisnik može da ga stavi u listu želja, pa će dobiti obaveštenje kada budi bio na popusti. Korisno, zar ne?!\nPetrova, Markova i Milanova ideja zasniva se na PCR metodi, odnosno kako i sami objašnjavaju, hemijskom procesu koji umnožava molekul DNK. Uređaji koji omogućavaju odvijanje ove metode odavno već postoje, ali ono što su oni osmlislili jeste prenosni PCR uređaj!\nKako na fakultetu nisu imali takav uređaj, tada se i rodila ideja da naprave jedan, a mi smo im pomogli da osnuju startap i razviju svoj potpuno prenosivi Thermal Cycler-a koji poseduje svoju bateriju i omogućava korišćenje PCR metode direktno na terenu.\nNjihov uređaj omogućava da se analiza DNK započne već na samom terenu (mogu ga koristiti biolozi, forenzičari, veterinari), čime su popunjava praznina između terenskog i laboratorijskog rada, ali i minimalizuje mogućnost da dođe do kontaminacije uzorka.\nSa Petrovom i Dušanovom idejom za startap mogu da se poistovete brojni ljubitelji putovanja. Oni su nakon problema koji su se susreli tokom putovanja, napravili aplikaciju “Geniefy” koja korisnicima nudi digitalne planove putovanja prema preferencijama samog korisnika na njegovom maternjem jeziku. Geniefy vam obezbeđuje audio vodiča, predlaže zanimljive aktivnosti na određenoj destinaciji, obaveštava vas o akcijama i popustima u restoranima i kafićima. Sve na jednom mestu!\nOliver, Bojan i Milan u program su ušli sa idejom da naprave plaftormu i aplikaciju “FixIt” koja bi pojednostavila dugotrajan i često naporan proces pronalaženja i odabira davaoca usluga popravki i/ili održavanja. Tokom trajanja StartIN-a prvobitna ideja tima je pivotirala u “Mediconnect platformu” koja povezuje lekara privatne prakse i klijenata. Tim trojice mladića tokom programa uspeo je uz podšku mentora sagleda prepreke za realizaciju prve ideje i uspeli su da zajedničnim snagama dođu do novog rešenja i nove biznis ideje.\nStartIN je program koji je kreiran od strane InCentra u saradnji sa pet mentora i više od 20 eksperata iz sveta biznisa i preduzetništva. Mi nećemo ovde stati! Već u martu nas čeka druga generacija „StartIN“ programa. Radujemo se novom startap ciklusu i novim talentovanim timovima koji će obogatiti biznis scenu u Srbiji!


Ministar Siniša Mali otvorio trgovanje na Londonskoj berzi\nTanjug 17. aprila 2019. 12:20\nBEOGRAD/LONDON – Ministar finansija Siniša Mali otvorio je danas trgovanje na Londonskoj berzi zajedno sa generalnim direktorom te berze Nikilom Ratijem, sa kojim je potom razgovarao o investicionim potencijalima Srbije i mogućnostima za saradnju.\n„Republici Srbiji ukazana je velika čast na Londonskoj berzi, s obzirom na to da su nam omogućili da simbolično otvorimo današnje trgovanje na berzi, a potom i da finansijskoj zajednici u svetu predstavimo investicione potencijale Srbije“, izjavio je Mali koji boravi u jednodnevnoj poseti Londonu.\n„Razgovarali smo o ekonomskoj politici Vlade Republike Srbije, o njenim investicionim mogućnostima, i o tome na koji način možemo da proširimo našu bazu investitora“, izjavio je ministar Siniša Mali.\n„Želimo da oni još više ulažu u naše hartije od vrednosti, i da prepoznaju potencijale Srbije“, poručio je Mali, uz ocenu da su brojke na našoj strani.\n„Imamo dobre rezultate, i investitori to prepoznaju“, istakao je ministar finansija i zahvalio direktoru berze na prilici koja je ukazana Srbiji.


RTCG - Radio Televizija Crne Gore - Nacionalni javni servis :: Hronika :: Vuković pušten iz pritvora\nADVOKAT SAOPŠTIO 14. 08. 2019. 08:09 >> 08:10 0\nJedan od navodnih organizatora kriminalne grupe koju Specijalno tužilaštvo tereti da je utajom poreza i doprinosa oštetila budžet za pet miliona eura, Ivan Vuković, 2. avgusta pušten je da se brani sa slobode, kazao je njegov advokat Bojan Korać.\nKorać je Dnevnim novinama rekao da je njegov branjenik pušten iz pritvora jer su prestali zakonski razlozi za isti, odnosno opasnost od uticaja na svjedoke.\nKako se navodi, Vuković je priznao izvršenje svih krivičnih djela koja mu se stavljaju na teret.\nIz Višeg suda u Podgorici Dnevnim novinama potvrdili su da je Vukoviću ukinut pritvor.\n“Rješenjem Višeg suda u Podgorici, na predlog branioca okrivljenog, a uz saglasnost Specijalnog državnog tužilaštva, ukinut je pritvor okrivljenom Ivanu Vukoviću”, saopšteno je iz Suda.\nNa pitanje da li je pritvor ukinut i Radomiru Karadžiću, koji se tereti za ista djela kao Vuković, iz Višeg suda su naveli da mu nije ukinut odlukom tog suda.\nPreduzeća čiji su vlasnici Vuković, Karadžić, Dragoslav Lakić i sa njima povezana lica osumnjičeni su da su, u posljednjih pet godina, kako ukazuju višemjesečni rezultati iz istrage, omogućila vlasnicima više desetina preduzeća da steknu protivpravnu imovinsku korist, jer su izvukla više od 20 miliona eura u gotovini po osnovu fiktivnih poslovnih odnosa, čime je pričinjeno pet miliona eura štete države.\nCrnogorske vlasti raspisale su crvenu potjernicu za Podgoričaninom Dejanom Lakićem, osumnjičenim da je bio jedan od članova te kriminalne grupe.\nZa izgradnju treće faze 1,2 miliona eura


Aleksandar Vučić: Pokretanje FAP-a pozitivno i za Rudo | 058.ba\nAleksandar Vučić: Pokretanje FAP-a pozitivno i za Rudo\nSRNA - 25. јануара 2015.\t058.ba\nRUDO – Premijer Srbije Aleksandar Vučić najavio je da bi do kraja godine trebalo da bude oživljena proizvodnja kamiona u Fabrici automobila Priboj /FAP/, što će pozitivno uticati na život Zlatiborskog okruga, ali i na Rudo u Republici Srpskoj.\nVučić je rekao da će sutra, prilikom posjete Finskoj, razgovarati sa direktorom kompanije „Sisu auto“ o FAP-u i najavio da predstoji raspisivanje tendera i stvaranje zajedničkog preduzeća sa finskom kompanijom.\nOn je najavio da se prije kraja godine očekuje i proizvodnja prvog kamiona iz FAP-a.\n„Tražili smo da se nastavi proizvodnja kamiona, što će dodatno uticati i na naš BDP, ali i na život Priboja i celog južnog dela Zlatiborskog okruga. Kad kažem Priboj, mislim i na Novu Varoš, Prijepolje, kao i na Rudo u Republici Srpskoj, pošto je sve vezano za Priboj, a i jedna hala nam je sa te strane granice“, rekao je Vučić za beogradsku televiziju „Prva“.\nVlada Srbije i finska kompanija „Sisu auto“ potpisale su 30. maja u Priboju memorandum kojim je predviđeno da ta firma preuzme dio imovine FAP-a, u kome bi pokrenula proizvodnju novih kamiona i dijelova za kamione.\nОзнаке: Aleksandar Vučić, FAP


LŠ - Milojević: Nekima se ponavljaju iste stvari! | BN\nLŠ - Milojević: Nekima se ponavljaju iste stvari!\nZnamo gde je finski fudbal, važno je da smo prošli! Vladan Milojević, trener Crvene zvezde, čestitao je Helsinkiju na dobroj partiji, posle plasmana u treće kolo kvalifikacija za Ligu šampiona. "Ako neko treba da bude krivac, ja preuzimam svu odgovornost", poručio je trener Zvezde posle poraza u Helsinkiju.\nFudbal 01.08.2019 | 08:00\n"Najbitnije je da smo ostvarili prolaz dalje, to mi je glavni utisak. Sve ostalo je "zašto i zato", imali smo odredjenih problema. Znali smo da će biti teško, gol Pavkov je bio bitan, verovatno presudan", rekao je Milojević na konferenciji za novinare posle utakmice u Finskoj.\n"Helsinki igra impozantno na ovoj podlozi. Adaptirani su, dobro razmenjuju padove. Mogli smo ranije da "ubijemo" utakmicu, ali smo se zadovoljili rezultatom za prolazak, dok je kod njih proradio skandinavski mentalitet i išli su na pobedu. To ne mogu da shvatim, umesto da damo drugi gol, mi smo primili".\nNa pitanje kako usaditi mentalitet da njegovi igrači imaju veću želju od današnjeg protivnika, Milojević je odgovorio i sa pitanjem.\n"Dobro pitanje, kako usaditi? Jednostavno, bila je ključna lopta Bena u šansi, čudno je odskočila lopta... Ne mogu ništa da zamerim, ja snosim odgovornost, sastavljam tim i presrećan sa njima".\n"Šta znači razočaran? Ne mogu baš tako da kažem... Trebalo bi da igramo bolje, a sa druge strane primili smo bezveze gol i ponovljamo greške,", rekao je Milojević, uz velike pohvale na račum finskog tima.\n"Nema lakših protivnika. Helsinki nije slab, a Kopenhagen je fenomenalan protivnik. Mi unapred znamo kad će biti teško, kad neće, ne želim da se o tome priča. Imaju sjajnog trenera Solbakena, dobar sistem i tim", zaključio je on.\nCrvena zvezda je porazom "overila" plasman u 3. kolo kvalifikacija za Ligu šampiona.\nOčekivala se bolja igra srpskog šampiona na gostovanju Helsinkiju koji je pre samo sedam dana na "Marakani" bio gotovo bezopasan (2:0), međutim skupe greške odbrane u drugom poluvremenu uticale su da Crvena zvezda pokvari sliku o sebi u ovoj "rundi".\n"Ono što je bitno za nas je da smo prošli", kazao je Milojević i dodao:\n"To je utisak za nas. Imali smo malo problema, ispostavilo se da je gol Pavkova u 90. minutu u Beogradu bio i presudan. Ja sam i rekao da nas čeka teška utakmica, da Helsinki u Beogradu nije bio 'pravi'. Danas smo to videli, njihov skandinavski mehanizam, ne odustaju, a mi smo se zadovoljili jednim golom i prolaskom. To ne mogu da shvatim. Mogli smo da damo i drugi gol, a umesto toga smo ga primili".\nPosle toga usledila je kritika igračima, a iako nije konkretno kazao na koga se odnosi, prilično je lako utvrditi ko su bili igrači čije su direktne greške uticale na pogotke Helsinkija - Milan Rodić i FIlip Stojković.\n"Mogli smo da igramo bolje i trebalo bi da je tako. Bez veze smo primili gol, neke iste stvari se ponavljaju kod nekih igrača i radimo na tome da ih otklonimo".\nVladan Milojević je rekao da će mu biti teško da sastavi tim za narednu utakmicu, ali ne zbog grešaka pojedinaca - već zbog toga što ima poverenje u sve.\nPriznao je da se pred meč jedino uplašio kako će se Kanjas snaći posle povrede na "veštaku", ali po njegovom komentaru može se zaključiti da je "položio", dok je istakao i da je situacija sa Borjanom dobra i da će biti spreman za naredni meč u Evropi...\nTo će biti Kopenhagen.\n"Čeka nas jedan fenomenalan tim, koji ima svoj sistem i način igre. Imaju odličnog trenera, ali sada nije vreme i mesto da pričamo o njima. Ne želim da umanjim ovu pobedu odličnog Helsinkija. Imaćemo vremena da se pripremimo i polako spremamo za utakmicu sa Kopenhagenom", istakao je Milojević koji je potom upitan i za želju i motivaciju svojih igrača...\nKako im usaditi veću želju za pobedom?\n"Dobro pitanje, ali stvarno ne mogu da zamerim bilo šta igračima. Igrali su protiv kvalitetnog rivala odlično adaptiranog na ovu podlogu. Ako neko treba da bude krivac, ja preuzimam svu odgovornost".\n"Možda smo već na poluvremenu smatrali da sigurno prolazimo i to je nešto o čemu moramo stalno da pričamo. Mnogi bi u situaciji u kojoj je bio Helsinki odustali, ali oni nisu, jurili su da daju gol", zaključio je trener Zvezde.\nPrvi meč Zvezde i Kopenhagena igra se u utorak na stadionu "Rajko Mitić".


Odbor za ekonomiju: Parlament da usvoji izmjene i dopune Zakona o akcizama :: Ekonomija\n13.02.2020. 16:35 ➔ 16:36\nOdbor za ekonomiju: Parlament da usvoji izmjene i dopune Zakona o akcizama\nSkupštinski Odbor za ekonomiju, finansije i budžet predložio je danas Skupštini da usvoji Predlog izmjena i dopuna Zakona o akcizama, kojim se predviđa njihovo zadržavanje na prošlogodišnjem nivou kada su u pitanju etil alkohol i gazirana pića.\nVršiteljka dužnosti generalne direktorice Direktorata za poreski i carinski sistem u Ministarstvu finansija Biljana Peranović rekla je da se, kada su u pitanju alkoholni proizvodi i gazirana pića sa dodatkom šećera, izmjenama zakona predlaže zadržavanje akciznog kalendara na nivou iz prošle godine.\nPoslanik Socijaldemokrata (SD) Boris Mugoša smatra da je parlament mogao i ranije da uvoji predložene izmjene kako se ne bi dolazilo u situaciju da u januaru i februaru cijene budu povećane, a od marta snižene.\nPoslanik Socijalističke narodne partije Srđan Milić kritikovao je što Ministarstvo finasija nije sprovelo javnu raspravu o navedenim izmjenama i dopunama zakona, jer su, kako kaže, smatrali da se obavljaju manje izmjene važećeg zakona.\nOn je direktora Uprave carina, Vladana Jokovića, koji je prisustvovao sjednici Odbora, pitao da prokomentariše navode iz medija da se u Crnoj Gori traži „neka štamparija koja štampa falsifikovane akcizne markice“.\nPoslanik Socijaldemokratske partije (SDP) Raško Konjević smatra da bi trebalo primijeniti akciznu politiku u smislu da opterećenje za građane i privredu bude manje.\n"U Crnoj Gori cijena benzina je oko 1,3 EUR, u Českoj 1,25 EUR, u Austriji 1,21 EUR, u Poljskoj 1,17 EUR, u Makedoniji oko jedan EUR, a u Bosni i Hercegovini 1,19 EUR. Zašto gorivo kod nas mora da bude skuplje nego u ovim zemljama kada ga svi nabavljamo po istoj osnovnoj cijeni ili je mala razlika, jer je u pitanju tržišna roba“, pitao je Konjević.


Fitofert – Agromarket Group\nNA BAZI KALCIJUMA\nza useve kukuruza\nPredstavljamo / Pogledaj sve proizvode\nSvaka povrtarska biljka tokom svog porasta i razvića, u zavisnosti od fenofaze u kojoj se nalazi, ima određene potrebe za hranljivim makro(N, P, K, Ca, Mg) i mikro(Fe, B, Cu, Mn..) elementima. Te količine ne mogu se kod povrtarskih kultura obezbediti prilikom osnovnog đubrenja zemljišta, već se moraju dodavati i u toku vegetacije, fertigacijom i folijarnom ishranom.\nUsled visokih prinosa zasadi voća zahtevaju pravovremeno i konstantno prihranjivanje adekvatnim đubrivima. Klasična zemljišna đubriva imaju vodeću ulogu u osnovnoj prihrani, ali dopunska prihrana predstavlja neizbežan faktor za pravilan rast biljke i razvoj ploda. Dopunskom prihranom, bilo folijarnom ili fertigacionom, moguće je u potpunosti zadovoljiti zahteve biljaka u svakoj feno fazi kao i otkloniti deficite makro, mikro ili sekundarnih elemenata.\nKukuruz je ratarska kultura kojoj je u vegetacijskom ciklusu potrebna velika količina hranljivih elemenata (N, K, P, Mg, Ca, Zn…). Veći deo pomenutih hranljivih elemenata kukuruz će usvojiti korenom iz zemljišnog apsorpcionog kompleksa i zato je jako bitno odraditi pravilno osnovno đubrenje adekvatnim zemljišnim đubrivima prilikom zaoravanja.


Misija MMF-a otkazala posjetu BiH jer nema vlasti\nNaslovnica Bosna i Hercegovina Misija MMF-a otkazala posjetu BiH jer nema vlasti\nBiH ̶ Ministar finansija Republike Srpske (RS) Zoran Tegeltija izjavio je danas da je Misija Međunarodnog monetarnog fonda (MMF) odgodila posjetu BiH, jer nije formirana nova državna i vlast na nivou Federacije BiH.\nTegeltija je rekao da očekuje da se brzo formira vlast na tim nivoima kako bi se mogle razmotriti inicijative Vlade RS-a za izmjenu i dopunu Zakona o PDV-u, kojim se predlaže uvođenje diferencirane stope PDV-a, te izmjene i dopune zakona o akcizama i o administrativnim taksama BiH.\n– Vjerujem da će Vijeće ministara i parlament BiH imati odlučnosti i snage za provođenje reformi za koje se opredjelila Vlada RS-a i Narodna skupština – ustvrdio je Tegeltija u izjavi novinarima u Banjoj Luci.\nOn je potvrdio da će RS naredne sedmice emitovati obveznice od 60 miliona KM za finansiranje budžetskih izdataka.\nEntitetski ministar finansija nije ni danas precizirao da li će, kada i u kojem iznosu RS povući tzv. veliki ruski kredit.\nTegeltija je potvrdio da Fiskalni savjet, koji namjerava da formira RS, neće imati iste nadležnosti kao onaj na državnom nivou.


Gradonačelnik: Novi Leskovac u novoj godini - Televizija Leskovac\nLeskovac – Gradonačelnik Leskovca Goran Cvetanović priredio je za sve svoje saradnike, direktore javnih ustanova i preduzeća, novogodišnji prijem u Svečanoj Sali Skupštine grada.\nOn je istakao da je 2013. Godina bila dobra, da je moglo i više, ali da će se propušteno nadoknaditi u godini koja nam dolazi.\nTemelj svakog društva čini ekonomija.\n“Bez jake privrede nema nadgradnje, jednom rečju nema države” rekao je gradonačelnik.\nSvesni te činjenice, lokalne vlasti su donele u 2013. godini paket mera da privredni ambijent u Leskovcu učinimo povoljnijim.\n“Izdvojili smo 60 miliona dinara, najviše od svih lokalnih samouprava u Srbiji, za podsticaje zapošljavanja. Mislim da smo napravili dobar potez i da je, zahvaljujući subvencijama iz gradskog bužeta, više stotina ljudi došlo do posla i zarade” istakao je gradonačelnik.\nCvetanović je podsetio da je budžetom za 2014. godinu opredeljeno 800 miliona dinara za Direkciju za izgradnju, sve u cilju da Leskovac dobije potpuno novi izgled.\n“Želimo da naš grad dobije novi izgled, kroz rekonstrukciju glavnog gradskog trga, završimo obilaznicu, asfaltiramo ulice” obećao je Cvetanović.\nGradonačelnik je dodao da su on i njegovi saradnici otvoreni za sve ideje, svu novu energiju u želji da rade u interesu svih gradjana, “jer je vaš interes da imate modernu, efikasnu i stabilnu lokalnu samoupravu, sa jasno definisanim zadacima i ciljevima, naš prioritet” istakao je on.\nTags: gradonačelnik, Leskovac, Nova godina, prijem


Uhapšen napadač na doktora Bošnjaka - Povezane vesti - Naslovi.net\nUhapšen napadač na doktora Bošnjaka\nRadio sto plus 07.06.2021\nPolicija je uhapsila J.P. (26) iz Smederevske Palanke zbog nasilničkog ponašanja na sportskoj priredbi, odnosno zbog fizičkog napada na lekara Kluba malog fudbala Novi Pazar Denisa Bošnjaka, saopšteno je danas. Policija ga sumnjiči da je 5. juna na… »\nKrivična prijava zbog 49 grama marihuane\nU okviru akcije Gnev, pripadnici policije Leskovac su u blizini Vlasotinca kod dvadesettrogodišnjeg mladića suvozača u „audiju“ pronašli oko 49 grama marihuane. Protiv njega je podneta krivična prijava zbog postojanja osnova sumnje da je izvršio… »\nDeo amfetamina zakopao u zemlju\nU nastavku akcije „Gnev“ pripadnici Ministarstva unutrašnjih poslova Leskovac uhapsili su I.S. (1990) iz Lebana, zbog postojanja osnova sumnje da je izvršio krivično delo neovlašćena proizvodnja i stavljanje u promet opojnih droga. Policija je od… »\nUhapšen zbog proizvodnje i prodaje droge: Deo opijata zakopao u drvorištu, deo sakrio u tuđem autu\nu okviru iste akcije policija je u blizini Vlasotinca kod mladića (23) suvozača u "audiju" pronašli oko 49 grama marihuane. Policija u Leskovcu je u nastavku akcije "Gnev" uhapsila I. S. (31) iz Lebana, zbog sumnje da je izvršio krivično delo… »\nSmederevska Palanka: Uhapšen zbog napada na doktora posle utakmice\nJ. P. (1995) iz Smederevske Palanke, uhapšen je zbog postojanja osnova sumnje da je izvršio krivično delo nasilničko ponašanje na sportskoj priredbi ili javnom skupu. On se tereti da je 5. juna ove godine na jednoj utakmici na Voždovcu sišao sa… »\nUhapšen napadač na Bošnjaka\nSandžak haber 07.06.2021\nMinistarstvo unutrašnjih poslova (MUP) Srbije saopštilo je danas da je uhapsilo J. P. (1995) iz Smederevske Palanke zbog postojanja osnova sumnje da je izvršio krivično delo nasilničko ponašanje na sportskoj priredbi. J. P. se tereti da je 5. juna… »\nViše akcija policije tokom noći: Maloletnik dilova marihuanu, zatvoreni klubovi\nPripadnici Ministarstva unutrašnjih poslova u Novom Pazaru, po nalogu Višeg javnog tužioca u ovom gradu, podneće krivičnu prijavu protiv sedamnaestogodišnjaka iz Novog Pazara, zbog postojanja osnova sumnje da je izvršio krivično delo neovlašćena… »\nKMF Novi Pazar: Napadač na Bošnjaka što pre pred lice pravde\nKlub malog fudbala Novi Pazar najoštrije je danas osudio fizički napad na doktora te ekipe Denisa Bošnjaka, koji se dogodio 0,4 sekundi pre kraja pete utakmice finalne serije plej-ofa za prvaka države između FON-a i Novog Pazara u Beogradu. “Ušao… »\nUhapšen napadač na doktora iz novog pazara! Podneta krivična prijava\nNOVI PAZAR – Pripadnici Ministarstva unutrašnjih poslova efikasno su reagovali posle nasilničkog ispada jednog navijača neposredno po završetku “majstorice” finala futsal prvenstva Srbije između KMF FON-a i KMF Novi Pazar. Tada je jedan… »\nLisice za Senada rešovića i Dejana Mihajlovića: Ovo su likvidacije zbog kojih su pali Belivukovi ljudi\nZapad traži od Turske oslobađanje Kavale, Turska pozvala ambasadore 10 zemalja na razgovor\nRTV pre 4 satijoš 2 povezane\nPregovori o Avganistanu u Rusiji bez SAD\nVečernje novosti pre 5 satijoš 2 povezane\nZaplenjena tona i 335 kilograma kokaina skrivenog na brodu: Tovar plovio iz Brazila u luke Antverpen u Belgiji i Portbari u Velikoj Britaniji


Evropa: Srbija, Španija, Grčka rekorderi po nezaposlenosti - Penzin\nPočetna Magazin Godine Ekonomija Evropa: Srbija, Španija, Grčka rekorderi po nezaposlenosti\nEvropa: Srbija, Španija, Grčka rekorderi po nezaposlenosti\nDobra vest je da će inflacija ostati na niskom nivou. Ono što je loša vest je da je uzrok inflacije niska tražnja – građani nemaju para…\nSrbija je među evropskim rekorderima po veličini budžetskog deficita i stopi nezaposlenosti. Prema izveštaju Međunarodnog monetarnog fonda (MMF) o globalnim ekonomskim perspektivama koji je 7. oktobra 2014. godine objavljen u Vašingtonu, stopa nezaposlenosti 2014. godine u Srbiji dostići će 21,6 odsto, pa smo u društvu Grčke sa 25,8 i Španije sa 24,6 procenata.\nZa 2015. godinu očekuje se da stopa nezaposlenosti iznosi 21,8 odsto. Sa druge strane, najmanju nezaposlenost u Evropi ima Norveška (3,7), ali i mađarskih 8,2 odsto za nas izgleda nedostižno. Podsećanja radi, pre krize stopa nezaposlenosti u Srbiji je bila oko 14 odsto.\nI kada je o drugim ekonomskim pokazateljima reč nema razloga za optimizam. Pad privredne aktivnosti do kraja ove godine biće minus 0,5 odsto, što je manje od prognoze Evropske banke za obnovu i razvoj, koji očekuju pad od minus jedan odsto. Kada je o sledećoj godini reč, MMF za Srbiju prognozira rast od jedan odsto.\nDobra vest za građane je da će inflacija, po svemu sudeći, ostati na niskom nivou. Dogodine će, očekuju analitičari MMF-a, biti 3,4 odsto, posle ovogodišnjih 2,3 procentna poena. Ono što je loša vest je da je uzrok inflacije niska tražnja, što prevedeno sa ekonomskog rečnika znači da građani nemaju para da kupuju robu što trgovce onemogućuje da podižu cene.\nKada se posmatra region, ono što nije dobro je da MMF za Evropu i dalje predviđa stagnaciju, odnosno vrlo skroman oporavak. Pa će tako rast ove godine u evrozoni biti 0,8 odsto, a dogodine 1,6 procenata, što je nedovoljno da povuče oporavak u zemljama na periferiji kontinenta, poput Srbije. U nekoliko evropskih zemalja očekuje se da rast privredne aktivnosti dogodine bude oko tri odsto. Među njima su Litvanija, Letonija, Irska, Grčka, Poljska, piše Politika.\nTags:EvropaGrčkaIrskaLetonijaLitvanijaMeđunarodni monetarni fond MMFnezaposleniPoljskaposaoŠpanijaSrbijazaposleni\nKamatica: 6 saveta da izbegnete siromaštvo u penziji


Korona virus novi test za EU | EurActiv Serbia\nKorona virus novi test za EU\nS naglim širenjem korona virusa na severu Italije, evropski lideri su suočeni sa možda najvećim izazovom od migrantske krize, koji bi takođe mogao staviti na ispit otvorene granice među zemljama Evropske unije, ali i zdravstvene sisteme u članicama, pišu svetski mediji. Evropska komisija saopštila je da ne želi da odmah ponovo uvede graničnu kontrolu na državnim granicama unutar EU, te odluku o tome prepušta zemljama članicama.\nKorona virus testira otvorene granice Evrope dok raste broj smrtnih slučajeva u Italiji koja je posle Kine i Južne Koreje, sada treća država u svetu u kojoj se virus naglo proširio, ukazuje Volstrit žurnal.\nVlasti Italije uvele su karantin i druga ograničenja na severu zemlje zatvorivši škole, univerzitete i muzeje. Vlasti su zabranile okupljanja, uključujući fudbalske utakmice, kulturne i zabavne događaje, dok je karneval u Veneciji završen pre vremena. Katolička crkva otkazala je sve najavljene mise, dok su u određenim područjima na nedelju dana otkazane i sahrane.\nVećina od otprilike 200 inficiranih ljudi u Italiji nalazi se u bogatom regionu Lombardija, na području južno od Milana, navodi Volstrit žurnal, a prenosi Radio slobodna Evropa. Kako se virus proširio i na druge regione, vlasti su uvele ograničenja na širem području severa Italije oko Milana, Torina i zaleđa Venecije - u takozvanom ekonomskom srcu zemlje.\nList naglašava da kriza ispituje predanost Evrope otvorenim granicama i slobodi kretanja, što je temeljni princip Evropske unije.\nEvropa se suočila s prvim većim izbijanjem korona virusa i zabrinjavajuće povećanje slučajeva u Italiji u samo nekoliko dana razbilo je osećaj sigurnosti i daljine koji je velik deo kontinenta imao poslednjih meseci, čak i kad je virusom zaraženo više od 78.000 ljudi širom sveta i umrlo više od 2.400, uglavnom u Kini, naveo je Njujork tajms.\nPercepcija rastuće pretnje pojačana je na televizijskim kanalima, naslovima novina i društvenim mrežama širom Evrope, gde bi se lideri bloka mogli suočiti s najvećim izazovom od migrantske krize 2015. koji je, ističe Njujork tajms, radikalno izmenio politiku EU i pokazao njene institucionalne slabosti.\nOvoga puta to je nevidljivi virus iz inostranstva koji je prošao evropske granice i potencira hitnu koaliciju protiv nove moguće krize, ocenjuje list. Ako se virus proširi, temeljni princip otvorenih granica u većem delu Evrope, koji je toliko bitan za identitet bloka, biće podvrgnut stres testu, kao i hvaljeni, ali napeti evropski zdravstveni sistemi, posebno u zemljama koje su prošle mere štednje.\nAustrija je privremeno obustavila železnički saobraćaj na granici s Italijom, dok su Slovenija i Hrvatska u ponedeljak održale krizne sastanke, iako nijedan slučaj korona virusa u tim zemljama nije prijavljen, piše Asošiejtid pres, dodajući da je Hrvatska najavila da će nadzirati sve putnike koji dolaze iz Italije, uključujući hrvatsku decu koja se vraćaju sa školskih putovanja.\nKomesar EU za krizne situacije Janez Lenarčič je rekao da ako članica EU preduzme određene mere, one se moraju temeljiti na verodostojnoj proceni rizika i naučnim dokazima, kao i da bi članice trebalo da deluju kao unija, a ne pojedinačno.\nLenarčič je rekao da pravila koja regulišu evropsko područje slobodnog putovanja omogućavaju zatvaranje granica u slučajevima zabrinutosti za javnu bezbednost i da samo članice mogu odlučiti hoće li ponovo uvesti graničnu kontrolu.\nAP ocenjuje da je sve veći broj slučajeva zaraze korona virusom u Italiji iznenadio premijera Djuzepea Kontea, s obzirom na to da je Italija uvela strože mere od ostalih evropskih zemalja pošto su u Kini prijavljeni prvi slučajevi.\nNaime, dodaje AP, Italija je 31. januara zabranila letove za i iz Kine, Tajvana, Hong Konga i Makaoa, započela preglede svih putnika koji su stizali na njene aerodrome i proglasila vanredno stanje kako bi oslobodila novčana sredstva za mere izolacije.\nPostoje indikacije da razdoblje inkubacije korona virusa može biti duže od 14 dana, što bi potencijalno dovelo u pitanje trenutne kriterijume karantina čak i dok se epidemija kretala u nove regione, smatraju naučnici koji su proučavali prve slučajeve koronavirusa u Kini, ukazuje Vašington post.\nPotencijal za duži period inkubacije povezan je s pacijentom u kineskoj provinciji Hubei, gde je virus prvi put otkriven u decembru. Muškarac star 70 godina bio je zaražen korona virusom, ali simptome je počeo pokazivati tek posle 27 dana, objavila je lokalna vlada.\nVlasti su u četvrtak izvestile da je muškarac u Hubeiu imao pozitivan test na korona virus pošto se činilo da traje 38-dnevni period inkubacije bez ikakvih simptoma. Vašington post dodaje da su naučnici u Kini izvestili da bi se virus mogao prenositi urinom.\nList naglašava da je prema izveštajima italijanskih medija, jedan od prvih ljudi koji se srušio zbog virusa 38-godišnjak koji je večerao sa nekim ko se vratio iz Kine. Ali otprilike tri sedmice su prošle između te večere i vremena kad je muškarac dobio groznicu. Između toga, prenosi italijanski dnevnik Republika, trčao je polumaraton, igrao fudbal i putovao u nekoliko gradova.


Najava revanš utakmice 1/8 finala Kupa BiH: RK Bosna – RK Derventa – RK Bosna Visoko\nRukometaši Bosne i Dervente odigrat će treći susret u 15 dana, u okviru revanša 1/8 finala Kupa BiH, koji je zakazan za utorak, 4. decembar 2018. godine, od 19 sati.\nPriliku za devetu uzastopnu pobjedu naši momci tražit će u Kup utakmici protiv RK Derventa. U prvoj utakmici, RK Bosna je slavio u Derventi rezultatom 34:24, što znači da revanš utakmicu u Visokom dočekuje sa 10 golova prednosti, no bez obzira na prednost i ulogu favorita, naši momci i ovu utakmicu trebaju shvatiti ozbiljno te dobro rasporediti snage pred izuzetno teška gostovanja u Premijer ligi (Gračanica, Vogošća, Banja Luka).\nRK Derventa je u subotu ostvario svoj glavni cilj te slavio u utakmici protiv RK Goražda, koji je jedan od glavnih konkurenata u “borbi za opstanak” u Premijer ligi, pa tako u Visoko rukometaši Dervente sasvim sigurno dolaze rasterećeni, sa željom da se visočkoj publici prikažu u što boljem svjetlu.\nS druge strane, rukometaši visočke Bosne ovu utakmicu dočekuju nakon izuzetno teške utakmice protiv Zrinjskog, a za pretpostaviti je da će trener Sirčo ponovo pokušati da pruži priliku većem broju naših igrača, kako bi što odmorniji dočekali gostovanje u Gračanici i borbu za prvo mjesto na tabeli Premijer lige. U sportu nema unaprijed dobivenih utakmica, pa očekujemo da svi igrači koju dobiju priliku daju svoj maksimum kako bi u Visokom zabilježili još jednu pobjedu.\nKup utakmica RK Bosna Visoko – RK Derventa igra se u utorak, 4. decembra, od 19 sati u KSC Mladost. Iako je u pitanju radni dan, pozivamo navijače da ipak podrže rukometaše te svojim dolaskom i podrškom nagrade za prolazak u 1/4 finala Kupa BiH!


„Sokoli“ spremni za start kvalifikacija - Fudbalski savez Crne Gore\n„Sokoli“ spremni za start kvalifikacija\n21. mart 2019., 20:32\nReprezentacija Crne Gore sjutra počinje kvalifikacije za plasman na EURO 2020…\nSeniorska reprezentacija Crne Gore trenirala je večeras na stadionu „Vasil Levski“ u Sofiji uoči premijernog meča u kvalifikacijama za Evropsko prvenstvo 2020. godine sa selekcijom Bugarske.\nUoči posljednjeg treninga pred duel sa Bugarima, na konferenciji za novinare, govorili su selektor Ljubiša Tumbaković i defanzivac Adam Marušić.\n- Stručni štab je napravio ozbiljnu studiju u pripremi za utakmicu. Bugarska ima kompaktnu ekipu, igraju sa velikom željom i bore se za rezultat. Koncept grupe je takav da svako može svakog da iznenadi a u takmičenju u kojem nemaš pravo na grešku moraš da držiš koncentraciju, rekao je selektor Tumbaković.\nAdam Marušić, defanzivac našeg najboljeg tima, vjeruje da „sokoli“ mogu do pozitivnog rezultata u Sofiji.\n- Počinjemo nove kvalifikacije za Evropsko prvenstvo sjutra protiv selekcije Bugarske. Radi se o kvalitetnoj reprezentaciji ali smo došli da iskoristimo svoje šanse i nadam se da ćemo se kući vratiti sa bodovima, rekao je Marušić.\nUtakmica Bugarska – Crna Gora igra se u petak, 22. marta na stadionu „Vasil Levski“ u Sofiji od 19:00 časova po lokalnom vremenu (18:00 srednjeevropskom). Glavni sudija utakmice je Rudi Buke iz Francuske.\nSnimak konferencije možete pogledati u videu koji slijedi.


Ryanair od proljeća leti iz Mostara\nVodeća svjetska niskotarifna aviokompanija, irski Ryanair, skoro je sigurno od proljeća leti s Aerodroma Mostar. Kako saznaje KLIX očekuje se potpis predugovora, a u toku su pregovori o broju linija i destinacijama.\nPregovori čelnika mostarskog aerodroma i Ryanaira traju od februara ove godine, a vode se na nekoliko polja. Irci, u skladu s politikom svoje kompanije, traže popuste na troškove aerodromskih usluga, a ne klasično subvencionisanje letova kao što je to slučaj s Eurowingsom.\nPopust koji će dati Ryanairu uprava Aerodroma Mostar proba nadoknaditi sredstvima Vlade HNK o čemu je bilo govora na nedavnom sastanku s premijerom Hercegom. Vlada je tada istakla spremnost da snažno podrži potpisivanje ugovora o saradnji s Ryanairom.


CABALLERO HOTEL - PLAYA DE PALMA I MAJORKA I Leto 2021\nGlavna strana ŠPANIJA MAJORKA CABALLERO HOTEL - PLAYA DE PALMA\nCABALLERO HOTEL - PLAYA DE PALMA Španija/Majorka\nHotel se nalazi u mestu Plaja de Palma, na par minuta od centra mesta i 11km od grada Palme do koje se lako dolazi lokalnom linijom autobusa čija stanica je ispred hotela.Hotel je udaljen od aerodroma 5km. U samom centru mesta su prodavnice, kao i mesta sa zabavnim sadržajima. Ispred hotela je lepo uređena bašta u kojoj gosti mogu uživati. Hotel je kompletno renoviran 2017. godine\nHotel je udaljen 150m od plaže. Plaža je gradska peščana i moguće je iznajmiti ležaljke i suncobrane.\nRecepcija, glavni restoran, bar, bazen sa modern uređenom terasom za sunčanje gde se nalazi bar, sauna, masaža, fitness centar, solarijum, spa centar, tursko kupatilo, terasa za sunčanje sala za konferencije\nHotel raspolaže sa 372 soba. Sve sobe su uredne i savremenog su dizajna.Svaka soba ima: kupatilo, TV, elektronski sef (uz doplatu), klima uređaj, balkon, telefon I mini bar.


Navijajte za Davis Cup Srbija i sa Viber stikerima - InfoMedia\nOmiljena aplikacija za razmenu poruka u Srbiji omogućila je navijačima jedinstveno praćenje Dejvis Kupa, zahvaljujući posebnim opcijama na Viberu, uključujući i specijalni paket Viber stikera tima Srbije\nSvetsko prvenstvo u tenisu vraća se na velika vrata! Ovogodišnje izdanje Dejvis Kup Finala od Rakutena pružiće nam mnogo više zabave i mogućnosti za navijače nego sva prethodna izdanja. Za sve one koji ne mogu da budu na tribinama ili da gledaju mečeve sa prijateljima, Viber je obezbedio divan način da se nacionalni tim bodri i da se emocije zajedno proživljavaju kao nikada pre.\nSamo za ovu priliku, Svetsko prvenstvo u tenisu predstavilo je specijalno izdanje Viber stikera – sa jedinstvenim stiker paketom posvećenim teniskim navijačima u Srbiji! Na taj način će ljubitelji tenisa u našoj zemlji moći da podrže reprezentaciju Srbije i u svojim četovima proslavljaju pobede zajedno sa prijateljima. U dodatak ovome, podrška našim asovima će biti podignuta na dosad neviđen nivo zahvaljujući posebno razvijenom konceptu proširene realnosti (AR) sa srpskom zastavom, koji će se uskoro pojaviti na Viber platformi.\nZvanična Dejvis Kup zajednica na Viberu (Davis Cup Official Community) dostupna je za sve prave navijače u Srbiji i širom sveta – i predstavlja jedinstveni kanal komunikacije zahvaljujući kojem ćete biti u toku sa svim aktuelnostima – ali i sa više od 100.000 ljubitelja tenisa. Za još više sadržaja, vesti, ekskluzivnih snimaka i neposrednih diskusija, oni vatreni navijači momentalno treba da se uključe u Globalnu tenisku zajednicu na Viberu (Global Tennis Community), koja broji više od 675.000 članova.\nZavršni turnir Dejvis Kupa na programu je od 25. novembra do 5. decembra, a ukupno ćemo uživati u 25 okršaja. Učestvuje 18 reprezentacija – četiri prošlogodišnjih polufinalista, dve ekipe sa specijalnim pozivnicama i 12 timova koji su prošli kvalifikacije. Viber je opet u središtu pažnje svih pravih sportskih fanova u Srbiji, koji sigurno neće propustiti priliku da pruže velikupodršku Noletu i ekipi tokom Dejvis Kup Finala od Rakutena – na samo njima svojstven način!\nPrethodni tekstUz Huawei nova 9 i Huawei nova 8i besplatna zaštita od oštećenja ekrana\nSledeći tekstEnergetska kriza u Kini još jedan razlog za okretanje novim tržištima


Postavlja se video nadzor u Aleji ambasadora, u planu video nadzor na svim ulazima/izlazima iz Starog Grada\nU toku je postavljanje video nadzora na popularnom starogradskom šetalištu – Aleja ambasadora. Video nadzor već je instaliran na Darivi gdje je postavljena kamera, a instaliran je i odašiljač za signal, te wi-fi uređaji za prenos signala do Prve policijske uprave koja će imati direktni nadzor nad Alejom ambasadora. Na ovaj način pokušat će se spriječiti oštećenja i vandalizmi kojima je ovo šetalište bilo izloženo prethodnih godina, te povećati sigurnost građana. Na meti vandala često su bile klupe, stabla lipe, pa i ploče sa imenima ambasadora koji su ih zasadili.\nKako bi sigurnost građana koji se kreću Alejom ambasadora bila na višem nivou, u prethodnom periodu urađena je i rekonstrukcija javne rasvjete, svih 34 stuba, na koje su postavljene nove LED sijalice. Osim toga, rasvjeta je urađena i na pločama sa imenima ambasadora.\n„U planu je postavljanje kamera na Bentbaši – kod terena za mali fudbal i kod Kozije ćuprije. Dinamika ovih radova ne zavisi od nas, nego od Elektroprivrede. Na Bentbaši će se raditi sutra, a kod Kozije ćuprije nam je potrebna intervencija Elektroprivrede kojima smo uputili zahtjev za intervenciju na stubu na kojem će biti kamere i sada čekamo. Nadamo se da će uskoro reagovati,“ kazali su iz općinskog Sektora za lokalni razvoj koji je pripremao ovaj projekat. Projekat se realizuje u saradnji sa KJU Zaštićena prirodna područja.\nPored toga, Općina Stari Grad Sarajevo već radi na projektu uvođenja video nadzora na izlazima/ulazima iz ove općine. U toku ove godine je pripremljen projekat, te provjerene lokacije i dostupnost infrastrukture za pokrivanje video nadzorom sedam (7) izlaza/ulaza iz općine Stari Grad. U budžetu za narednu godinu za te namjene planirat će se 25.000 KM. S obzirom da se radi o značajnim ulaganjima, Općina Stari Grad očekuje punu podršku Vlade Kantona Sarajevo - nadležne za ovu problematiku, i drugih nivoa u provođenju ovog projekta, kako bi se što prije počelo sa njegovom implementacijom.\nOpćina Stari Grad je u protekle dvije godine u potpunosti uvela video nadzor u deset osnovnih i srednjih škola koje se nalaze na teritoriji ove općine, te izvršila uvezivanje video nadzora sa Prvom policijskom upravom (Logavina). Projekat je u potpunosti finansirala Općina Stari Grad.


Poreske olakšice za zaposlene u oblasti istraživanja i razvoja | Zunic Law Firm\nPORESKE OLAKŠICE ZA ZAPOSLENE U OBLASTI ISTRAŽIVANJA I RAZVOJA\nPoreske olakšice koje Srbija u poslednjih nekoliko godina uvodi u oblasti istraživanja i razvoja ukazuju na sve veći značaj podsticanja inovativnosti i preduzimljivosti. O poreskim olakšicama koje već postoje u srpskom pravnom sistemu u oblasti istraživanja i razvoja možete pročitati u našem tekstu LISTA PORESKIH OLAKŠICA ZA DRUŠTVA U SRBIJI – DA LI PLAĆATE ONO ŠTO NE MORATE?.\nVerujemo da se sećate prvobitne R&D olakšice za kompanije koje se bave istraživanjem i razvojem, koji je omogućio priznavanje troškova istraživanja i razvoja u dvostrukom iznosu u poreskom bilansu, čime je pružena mogućnost značajnog umanjenja poreske osnovice poreza na dobit takvih kompanija.\nPodsticaji istraživanju i razvoju otišli su korak dalje predstavljanjem rešenja Zakona o porezu na dohodak građana sa početka godine, koje predviđa oslobođenje od obaveze plaćanja 70% poreza na zarade lica koja su neposredno angažovana na poslovima istraživanja i razvoja, srazmerno vremenu koje takva lica provedu na takvim poslovima.\nNavedena olakšica primenjuje se od 1. marta 2022. godine, a sredinom aprila Vlada je donela poseban Pravilnik o uslovima i načinu ostvarivanja prava na poresko oslobođenje po osnovu zarade zaposlenih na istraživanju i razvoju (dalje: Pravilnik), koji precizira uslove za ostvarenje ovog poreskog oslobođenja.\nKo ima pravo na oslobođenje?\nPravo na poresko oslobođenje ima poslodavac-pravno lice, isključivo po osnovu projekta istraživanja i razvoja koji se obavlja na teritoriji Srbije, koji istraživanje i razvoj sprovodi za svoj račun i zadržava vlasništvo na nematerijalnoj imovini koja može nastati istraživanjem i razvojem.\nDakle, poslodavcem koji može da koristi ovo oslobođenje ne smatra se pravno lice koje istraživanje i razvoj sprovodi za račun drugih lica a uspešnim okončanjem projekta ne postaje vlasnik nematerijalne imovine nastale takvim aktivnostima istraživanja i razvoja (uslužno istraživanje i razvoj).\nNa primer, kompanija XYZ koja se bavi outsourcing-om i izrađuje softver po narudžbini klijenta, ne može koristiti ovu olakšicu za svoje zaposlene. Zašto? Pa, jednostavno je – ako se prava intelektualne svojine na kreiranoj nematerijalnoj imovini (softveru) po završetku projekta prenose na drugu kompaniju, to implicira da su i istraživanje i razvoj vršeni za drugo lice a ne za sopstvene potrebe, te uslovi za primenu R&D podsticaja nisu ispunjeni.\nPoslodavcem se ne smatra ni pravno lice osnovano u inostranstvu, ogranak ili predstavništvo stranog pravnog lica u Srbiji. Dakle, samo domaće pravno lice ima pravo na oslobođenje po osnovu zarade zaposlenih na istraživanju i razvoju.\nTakođe, poslodavci koji za određeno lice koriste bilo koju vrstu podsticaja, osim kada koriste oslobođenje u skladu sa odredbom zakona kojim se uređuju doprinosi za obavezno socijalno osiguranje koja se odnosi na istu vrstu olakšice (o čemu ćete čitati kasnije u tekstu), po osnovu zasnivanja radnog odnosa sa tim licem nemaju pravo da za to lice ostvare ovo poresko oslobođenje.\nDakle, ne možete kombinovati ovu olakšicu sa olakšicom za zapošljavanje povratnika i stranaca ili drugim olakšicama za zapošljavanje, već jedina moguća kombinacija jeste sa postojećim R&D podsticajem koji se odnosi na dvostruko priznavanje troškova istraživanja i razvoja u poreskom bilansu.\nProjektom koji je osnov za korišćenje ove olakšice smatra se projekat na kome najmanje 90% svih zaposlenih na istraživanju i razvoju svoje aktivnosti na sprovođenju projekta obavljaju na teritoriji Srbije.\nMeđutim, projekat će se smatrati obavljenim na teritoriji Srbije i ukoliko se neki njegovi delovi obavljaju van teritorije Srbije, pod uslovom da je takvo obavljanje aktivnosti istraživanja i razvoja van Srbije uzrokovano posebnim fizičkim, geografskim ili prirodnim faktorima koje nije moguće obezbediti na teritoriji Srbije.\nRecimo, ukoliko Vaša kompanija radi na razvoju savremenog tehničkog sistema koji se koristi za prečišćavanje morske vode, realno je da određena istraživanja ne možete sprovesti na teritoriji Srbije, već morate izmestiti deo projekta u državu sa izlazom na more. U tom slučaju, postojala bi i dalje mogućnost za Vas da iskoristite R&D podsticaj, ako su ispunjeni svi ostali uslovi.\nKo je zaposleni na istraživanju i razvoju?\nZaposleni na istraživanju i razvoju je:\nzaključio ugovor o radu na određeno ili neodređeno vreme,\nzaključio ugovor o radu sa punim ili nepunim radnim vremenom, i\nneposredno angažovan na sprovođenju projekta, odnosno radi na način da je neposredno uključen u identifikovanje i rešenja naučnih, procesnih ili tehničkih pitanja povezanih sa konkretnim projektom.\nU vezi sa poslednjim uslovom od navedena tri, angažovanje na projektu istraživanja i razvoja mora biti neposredno. To znači da zaposleni na R&D poslovima nisu lica koja na radnom mestu preduzimaju:\naktivnosti povezane sa posrednim ili neposrednim nadzorom projekta, poput prisustvovanja sastancima na kojima se raspravlja o tehničkim aspektima projekta, direktnog sastajanja sa zaposlenima koji su uključeni u rešavanje konkretnog tehničkog problema, planiranja projekta, upravljanja procesom razvoja i slično.\nRecimo, zaposleni koji isključivo obavlja poslove upravljanja resursima i organizacijom posla na projektu ne smatra se zaposlenim u odnosu na čiju zaradu se može iskoristiti ova olakšica.\npodrška u vezi sa sprovođenjem projekta, kao što su podešavanje opreme koja se koristi u svrhe istraživanja, asistiranje inženjerima prilikom isprobavanja novih proizvodnih procesa, izrada izveštaja od strane službenika, održavanje prostorija u kojima se sprovode aktivnosti istraživanja i razvoja i sl.\nTako se, na primer, lice koje je angažovano kao IT support u kompaniji koja se bavi istraživanjem i razvojem, i koje povremeno servisira računare lica zaposlenih u kompaniji, ne smatra zaposlenim neposredno angažovanim na poslovima istraživanja i razvoja.\nPravilnik posebno propisuje da se u vreme provedeno na neposrednom angažovanju na poslovima istraživanja i razvoja ne računa vreme koje zaposleni na istraživanju i razvoju provede na odmoru i odsustvima:\nodsustvovanje sa rada na dan praznika koji je neradni dan;\nvojne vežbe i odazivanje na poziv državnog organa;\nodsustvovanje sa rada zbog privremene sprečenosti za rad;\nNa koji iznos zarade se odnosi poresko oslobođenje?\nPoresko oslobođenje odnosi se na iznos ostvarene zarade srazmeran vremenu za koje je zaposleni neposredno angažovan na poslovima istraživanja i razvoja u odnosu na puno radno vreme.\nPorez na zaradu Vašeg zaposlenog koji 60% radnog vremena provede na poslovima istraživanja i razvoja, dok ostalih 40% obavlja druge zadatke poput gore navedenih primera poslova koji ne spadaju u R&D poslove, može se umanjiti samo u odnosu na prvih 60%. Onaj procenat radnog vremena koji se provede na poslovima koji nisu R&D, ne podleže mogućnosti oslobođenja.\nIpak, čak i ako se Vaš konkretan zaposleni smatra licem angažovanim na R&D poslovima, u njegovu (ili njenu) zaradu koja podleže oslobođenju se ne uračunavaju primanja koja ostvari od poslodavca preko neoporezivog iznosa određenog Zakonom o porezu na dohodak građana, po osnovu:\ntroškova prevoza za dolazak i odlazak sa rada;\ntroškova službenog putovanja u zemlji i inostranstvu;\npoklona deci zaposlenih povodom Nove Godine i Božića;\njubilarne nagrade zaposlenima;\npomoći u slučaju smrti člana porodice zaposlenog;\nnovčane pomoći koja služi za lečenje zaposlenog u zemlji ili inostranstvu;\nsolidarne pomoći za rođenje deteta.\nDakle, i ako deca Vaših zaposlenih od Vas dobijaju novogodišnje paketiće, takvo davanje se, ipak, ne uračunava u iznos zarade na koji se odnosi olakšica. Drugim rečima, osnovica za oslobođenje se umanjuje za iznos vrednosti paketića za dete (i drugih davanja navedenih na spisku) pa se olakšica primenjuje na tako dobijen iznos.\nFormula za izračunavanje poreskog oslobođenja\nPoresko oslobođenje poslodavac utvrđuje prema sledećoj formuli:\nPorez = ukupan iznos obračunatog i obustavljenog poreza iz zarade zaposlenog za obračunski period za koji se isplaćuje zarada;\nAngažovano radno vreme = vreme koje je zaposleni proveo na tim poslovima u mesecu za koji se vrši obračun poreza na zarade;\nPuno radno vreme = puno radno vreme u mesecu za koji se vrši obračun poreza na zaradu.\nObaveze poslodavca koji je ostvario oslobođenje\nPravilnik propisuje nekoliko obaveza za poslodavca koji ostvari ovo poresko oslobođenje.\nKompanija koja koristi novi R&D podsticaj dužna je da vodi posebnu evidenciju za svakog pojedinačnog zaposlenog na istraživanju i razvoju u odnosu na čiju zaradu ostvaruje oslobođenje, a u kojoj se nalaze podaci od značaja za praćenje ispunjenosti uslova za ostvarivanje navedene olakšice. Konkretno, tu spadaju:\npodaci o radnom vremenu zaposlenog,\ninformacije o zaradi, naknadi zarade i ostalim primanjima zaposlenog.\nPosedovanje posebne dokumentacije\nPored evidencije za svakog zaposlenog, R&D poslodavac je dužan da u sedištu poseduje određenu dokumentaciju za svaki pojedinačni projekat, koja uključuje, između ostalog:\nspecifikaciju projekta sa istaknutim ciljevima i fazama projekta,\ngodišnji budžet projekta i ukupan iznos odobrenog budžeta,\nizveštaj zaposlenog na istraživanju i razvoju, koji sadrži specifikaciju o ukupnom radnom vremenu i vremenu koje je proveo na poslovima istraživanja i razvoja na konkretnom projektu,\nizveštaj o rezultatima projekta…\nKorisno je imati na umu i da se dokumentacija, nakon što se prikupi, čuva u sedištu poslodavca i dostavlja se poreskoj upravi samo u slučaju kontrole – na zahtev nadležnog organa.\nŠta sa doprinosima?\nPod istim uslovima koji su propisani za poresko oslobođenje, koji se odnose na poslodavca, projekat i zaposlenog, Zakon o doprinosima za obavezno socijalno osiguranje propisuje oslobođenje od obaveze plaćanja 100% doprinosa za obavezno penzijsko i invalidsko osiguranje na teret zaposlenog i na teret poslodavca.\nDakle, oslobođenje se ne odnosi samo na porez na zarade, već i na doprinose, ali se i u tom slučaju primenjuje pravilo da se olakšica primenjuje na srazmeran deo radnog vremena proveden na R&D poslovima, kao i ostali uslovi o kojima smo govorili u ovom tekstu.\nIako se na usvajanje Pravilnika čekalo nešto duže od očekivanog, kompanije koji se bave aktivnostima istraživanja i razvoja sada konačno imaju pred sobom i konkretne uslove za ostvarenje novog podsticaja za zapošljavanje. Shodno tome, verujemo da će mnoge R&D kompanije korišćenjem ove olakšice, u kombinaciji sa inicijalnim R&D podsticajem, uspeti da značajan deo sredstava sačuvaju, i preusmere na unapređenje postojećih ili razvoj novih projekata.\nTražimo advokate-saradnike u Beogradu Širimo tim advokatskih pripravnika u Novom Sadu


USK: U akciji "Koverta" uhapšene dvije, saslušane tri osobe — Radio Velkaton : Radio Velkaton\n9. Juna. 2014. USK, Vijest dana\nUSK: U akciji “Koverta” uhapšene dvije, saslušane tri osobe\nPripadnici Agencije za istrage i zaštitu BiH (SIPA) uhapsili su na području Unsko-sanskog kantona dvije osobe, a tri saslušali zbog postojanja osnova sumnje da su počinile krivično djelo primanje dara i drugih oblika koristi, zloupotrebu položaja ili ovlaštenja i protivzakonito posredovanje.\nMeđu uhapšenima je Enes Karić, zamjenik upravitelja Šumarije Sanski Most. On se sumnjiči za više krivičnih djela vezanih za korupciju u Unsko-sanskim šumama. SIPA je danas, u saradnji sa pripadnicima policije Unsko-sanskog kantona, u okviru predmeta kodnog naziva “Koverta”, na ovom području izvršila pretrese objekata na šest lokacija.\nOve aktivnosti provedene su s ciljem pronalaženja predmeta koji mogu poslužiti kao dokaz u daljem postupku, saopćeno je iz SIPA-e. Nakon izvršene kriminalističke obrade, osobe lišene slobode biće predate na dalju nadležnost Kantonalnom tužilaštvu Unsko-sanskog kantona.\nAktivnosti po ovom predmetu, koji se provodi prema naredbama suda Unsko-sanskog kantona u Bihaću se nastavljaju.


To je omogućeno izmenom kriterijuma po kojima Republički fond za zdravstveno osiguranje finansira lečenje neplodnosti metodom vantelesne oplodnje. Sada i parovi kod kojih muški partner ima dijagnozu azoospermije i zamrznut materijal u nekoj od klinika, konačno imaju mogućnost da biomedicinski potpomognutu oplodnju (BMPO) urade i o trošku RFZO, u državnim i 13 privatnih klinika.\nU finansiranje je napokon uvršten i sekundarni sterilitet,tako da svi parovi koji imaju jedno dete, a imaju poteškoća sa začećem, i indikovan medicinski problem, imaju prava na dva stimulisana postupka i tri krioembriotransfera. Pri tome nije važno da li je prvo dete dobijeno vantelesnom oplodnjom ili prirodnim putem.\n- Mnogo znače sve ove novine, pogotovo onima koji nemaju dece i ulaze u ovu proceduru. Sada u postupak mogu i parovi sa dijagnozom azoospermije, za koje se godinama zalažemo da dobiju šansu za roditeljstvo. Do sada su oni finansirali u potpunosti ceo postupak, sada će finansirati samo intervencije pomoću kojih dobijaju materijal, a sam VTO postupak će uz potvrdu o zamrzavanju materijala finansirati Fond - kaže Sandra Jovanović, predsednica udruženja "Šansa za roditeljstvo".\nSAD VIDIM SVETLO NA KRAJU TUNELA: Nikola iz Niša, koji je pokušao da se ubije zbog nemaštine, dobio kuću u kojoj će živeti sa porodicom\n07. 03. 2022. u 16:02 >> 16:02\nvantelesna oplodnja vantelesna oplodnja o trošku države muški sterilitet sterilitet


Uživajte iz prve ruke u vožnji Alpine A110 modela na Nirnburgringu - AutoExclusive - Auto vesti, Novi, Luksuzni, Polovni automobili\nUživajte iz prve ruke u vožnji Alpine A110 modela na Nirnburgringu\nKompanija Alpina tek je nedavno otpočela isporuku novih A110 modela, ali je internet mreža već preplavljena različitim videima poslednjeg francuskog Berlinette automobila...\nOd prilično nesrećnog incidenta kada je tokom snimanja emisije Top Gear, model koji je vozio Kris Haris buknuo kao baklja, ova mašina je sveukupno dobila veoma dobre kritike, dok se ovaj mali sportski automobil već ustoličio sam za sebe.\nSada, ovaj mali metak želi da osvoji Nirnburgring takođe, ali ne sa rekordom kruga, već postojećim amaterskim videom koji prikazuje model Alpine kako daje sve od sebe. Ukoliko ste već bili zaljubljeni u novi A110, onda vas samo zvuk ove mašine može navesti da razbijete kasicu prasicu i čekirate svoju onlajn rezervaciju. Ukoliko ne, onda ćete svakako biti oduševljeni kvalitetnom vožnjom ovog modela, uhvaćenom u videu koji sledi ispod teksta.\nKompanija Renault, ponovo je oživela ovaj sportski brend, nudeći dve prepoznatljive verzije A110 modela – Pure i Legend. Prvi je nešto jeftiniji i vredi 54.700 evra u Francuskoj, dok poslednjepomenuti model dolazi sa startnom cenom od 58.500 evra.\nBez obzira na izbor, kupci dobijaju srednje montirani turbo 1,8 litara veliki motor sa četiri cilindra, koje ovi modeli dele sa Renault Megane RS linijom. Ova jedinica isporučuje 250 ks i 320 Nm obrtnog momenta, koje šalje na zadnju osovinu, putem sedmostepenog automatskog menjača duplog kvačila. Za ubrzanje do stotke iz mesta, Alpina A110 zahteva 4,5 sekundi i razvija maksimalnu brzinu od 250 km/h.\nZaboravite na skupocene paste za poliranje, pasta za zube vratiće vašim farovima originalan sjaj...


Počeo šesti forum inovacija, tehnologija i poduzetništva 'Sarajevo Unlimited' @ StartBiH.ba\n"Unlimited Inovacije - Koliko smo spremni?" tema je šestog foruma inovacija, tehnologija i poduzetništva "Sarajevo Unlimited" koji se danas i sutra održava u Sarajevu.\nNa pres-konferenciji koja je održana jutros u Sarajevu najavljeno je da ovogodišnji forum, osim zanimljivih govornika, organizuje i panel diskusije koje su u vezi s inovacijama kao faktorima konkurentnosti.\nMinistar privrede KS Adnan Delić naveo je da je za njega ta konferencija mala verzija sajma "EXPO" u Dubaiju i idealna prilika da svi učesnici doprinesu poboljšanju poslovnog ambijenta u Kantonu Sarajevo.\nGeneralni direktor BH Telecoma Sedin Kahriman izjavio je da "Sarajevo Unlimited" zaslužuje posebnu pažnju jer daje veliki doprinos promociji inovacija, novih tehnologija i izgradnje digitalnog društva.\nDirektor kompanije Huawei za BiH Xu Kun istakao je da je saradnjom proizvođača, telekom operatera, vlasti i akademske zajednice moguće uspješno dovesti digitalizaciju u BiH, što je jedan od razloga zbog čega je "Sarajevo Unlimited" sjajna platforma i prilika za razmjenu iskustava.\nPredsjednik Turističke zajednice KS Kenan Magoda najavio je skoru izradu "Sarajevo City" kartice koja bi uvezivala turističku ponudu i javnog prevoza kako bi turistima učinili ambijent boljim.


– Dani Beograda, koji se održavaju svakog aprila sa nizom svečanosti, oslikavaju duh naše prestonice – naveo je Vesić na konferenciji za novinare u Starom dvoru.\nZa kraj oktrivanje spomenika despotu Stefanu Lazareviću\nIndijski pesnik i nobelovac Rabindranat Tagora dobija spomenik u Beogradu\nSolidarnost i požrtvovanost\n- Dani Beograda nisu samo nagrade i prigodni programi, već i solidarnost i požrtvovanost svih nas u ovo teško vreme korone, odnosno podrška ustanovama kulture i pojedincima - naglasio je Karl.\nOn je izrazio nadu da ćemo sledeće Dane Beograd dočekati bez maski i sa još više manifestacija.\n– Zbog toga se Zavod, Skupština Grada Beograda uz pomoć Dadova potrudio da ove godine napravi više javnih vođenja kroz Beograd, koja imaju zadatak da na potpuno drugačiji način prikažu sva ona mesta pored kojih svakodnevno prolazimo, a ne primećujemo ih ili ih primećujemo na drugi način. Da Beograđani vole Beograd pokazali su do juče, jer je svih 20 javnih vođenja bilo popunjeno i sada se otvorila mogućnost za još četiri do pet javnih vođenja – istakla je Olivera Vučković.\nImaćemo čitav niz upečatljivih priča, navela je ona i dodala da će posebna biti poseta Hramu Svetog Save, kao i spomeniku Stefanu Nemanji, gde će moći da se čuju priče o njemu, istoriji Srbije i srpskog naroda. Imaćemo, kazala je ona, 15. aprila u 12 sati u Starom dvoru i osvrt na veliko i značajno delo Marka Popovića „Svet srednjevekovnih utvrđenja, gradova i manastira”.\nIzložba „Graditelji Novog Beograda”\nDirektorka Istorijskog muzeja Srbije Dušica Bojić kazala je da je ova republička ustanova prvi put deo manifestacije i da će se predstaviti publici odabirom brojnih razglednica na kojima je prikazan društveni, kulturni, politički život glavnog grada. Izložba je na otvorenom, navela je ona, i to na Trgu republike, a svečano otvaranje je u petak, 16. aprila, u 14 časova. Razglednice su nastale u periodu 1896. do 1941. godine i biće predstavljene na panoima.\nDirektorka Biblioteke grada Beograda Jasmina Ninkov kazala je ova ustanova priredila izložbu u saradnji sa Zadužbinom Moma Kapora o ovom našem velikanu, te da je već postavljena ispred ovog zdanja u Knez Mihailovoj ulici. Formalno se otvara sledeće subote u 12 časova, a na njoj će posetioci moći da se upoznaju sa likom i delom stvaraoca koji je mnogo pisao o Beogradu.\nUrednik fotografije Tanjuga Dragan Kujundžić je govorio o izložbi „Graditelji Novog Beograda”, čime je oživljen period od 11. aprila 1948. kada su se skupile prve radne akcije za izgradnju novog dela našeg glavnog grada. Na izložbi, koja će biti postavljena na Sava promenadi od podneva 18. aprila, biće prikazano 38 fotografija Tanjugovih fotoreportera.


Sportski blog - Fitway - Page 3 of 4 - Sportski saveti\nMay 22, 2018 May 17, 2018 Dodaj komentar\nMay 20, 2018 May 17, 2018 Dodaj komentar\nMay 18, 2018 May 18, 2018 Dodaj komentar\nMay 13, 2018 May 4, 2018 Dodaj komentar\nMay 11, 2018 May 4, 2018 Dodaj komentar\nSadržaj: Šta je Pilates Kratka istorija Principi Pilates sistema Popularne vežbe za početnike iskusne sportiste Za šta je koristan Pilates U mnogim fitnes centrima postoji grupni trening sa misterioznim imenom “pilates”. Šta je to pilates i koji su njegovi principi, i kako uz pomoć ovog načina vežbanja d dobijete savršen izgled i da ojačate svoje zdravlje – saznaćete iz ovog članka. Šta je Pilates Pilates – šta je to? To…\nMay 9, 2018 May 4, 2018 1 Komentar\nMay 7, 2018 May 4, 2018 Dodaj komentar\nMay 5, 2018 May 1, 2018 Dodaj komentar\nSadržaj: Vrste dizanja na vratilu (zgibova) Program vežbi na vratilu Metod inverzne progresije Metod direktne progresije Dizanje na vratilu (zgibovi) je najefikasnija vežba koja vam omogućava da efikasno razvijete mišiće leđa, ramena, grudi, ruku, isto tako i pojedine mišiće abdomena. Nijedna druga vežba sa vratilom ne može da zameni dizanje na vratilu, koja se koristi za dobijanje na mišićnoj masi i povećanje snage. Dizanje na vratilu je jedna od vežbi…\nMay 3, 2018 May 1, 2018 Dodaj komentar\nMay 1, 2018 May 1, 2018 Dodaj komentar


Šarčević spava dok se studenti bore: Danas ću se obratiti - NOVA portal\nDruštvo Autor:Tanja Milovanović03. jul. 202000:35 > 01:12\n"Ja sam čovek u godinama, očigledno da sam zaspao", rekao je ministar na početku razgovora, a potom je objasnio da je "došlo do nesporazuma" nakon što smo ga upitali da li će se obratiti studentima, koji su večeras nakon reči Aleksandra Vučića, da će od petka zatvoriti domove, izašli na ulice Beograda.\nRazgovarale Tanja Milovanović i Lidija Stoisavljević\n„Ja ću ujutru dati saopštenje zato što je došlo do pogrešnog tumačenja stava koji je dat još u ponedeljak od studentske poliklinike, tako da je to bila najava“, rekao je Šarčević, pa dodao:\n„To je bila najava. Ja sam na Kriznom štabu izneo podatke još prošle nedelje da se broj zaraženih studenata odnosio na studente koji ne žive u domovima, nego žive u stanovima, kod rođaka. Na tu zamenu teza sam ja ukazao još u ponedeljak, i to ćemo sutra da razjasnimo. Beogradski centar ima najmanje takvih situacija.“\nNa pitanje hoće li reagovati na povike nezadovoljnih studenata, Šarčević je odgovorio:\nPosted by Nova.rs on Четвртак, 02. јул 2020.\n„Ja sam već u sedam ujutru zakazao medije koji će to da saopšte. Javio sam predstavnicima SKONUS-a, javio sam predstavnici Studentskog centra Beograd i sve ćemo to ujutru razjasniti“, kaže Šarčević.\n„Ja sam i poručio studentima da nemaju razloga za brigu“, zaključio je ministar prosvete.


Žarko Lazetić zvanično trener TSC-a – Vesti iz srbije i sveta\nHome > Sport > Žarko Lazetić zvanično trener TSC-a\nby Janko Vesic - November 29, 2021 029\nKako se navodi, Lazetić je stigao u Bačku Topolu kako bi na TSC Akademiji odradio prvi trening sa novim timom.\nLazetić je na čelo TSC-a došao iz Metalca iz Gornjeg Milanovca, a novi šef stručnog štaba uveren je da će se klub brzo vratiti na mesto koje mu po kvalitetu i pripada.\n“Veliko mi je zadovoljstvo što dolazim u TSC, jer ne postoji trener u Srbiji koji ne bi želeo da vodi klub koji se ovako dobro pozicionirao i koji radi na pravom evropskom nivou, što možemo videti i kroz rad Fudbalske akademije “, rekao je Lazetić nakon imenovanja.\nPrema njegovim rečima, pregovori sa čelnicima TSC-a su bili brzi i konkretni, jer dele iste ideje negovanja lepog napadačkog stila igre i rada sa mladim igračima.\n“Ambicije kluba su mi poznate, a s obzirom da je igrački kadar vrlo kvalitetan nisu nedostižne. Posle serije slabih rezultata TSC-a vreme je za velike promene. Kada odigramo preostale četiri utakmice do kraja polusezone, uradićemo ozbiljnu analizu tima i postaviti ciljeve. Jedino što mogu da garantujem jeste veliki rad na terenu i van njega, te posvećnost klubu i igračima. To je jedini put da se dođe do rezultata”, dodao je Lazetić.\nLazetić će debi imati 1. decembra, kada klub igra protiv Kolubare u Kupu Srbije.\nŽestoki protest navijača Bajerna (FOTO)\nNovember 7, 2021 032\nOktober 11, 2021 November 9, 2021 026\nLoznica hit Kupa Srbije, posle Čukaričkog eliminisali i Radnik\nDezember 1, 2021 024\nBROJKE JASNO SVE GOVORE Pojedini političari uzimaju “Blic” na zub nezadovoljni anketama koje objavljujemo


VELIKA KLADUŠA – Iako su ispunili starosne uslove za penzionisanje, 72 radnika preduzeća “Agrokomerc” zbog neuplaćenih doprinosa i neuvezanog radnog staža nisu u mogućnosti da ostvare ovo svoje zakonsko pravo.\nPrema riječima Mumina Pehlića, predstavnika Sindikata radnika “Agrokomerca”, doprinosi za radnike Penzijsko-invalidskom fondu FBiH nisu uplaćivani duže od dvije decenije, a posljednja takva uplata realizirana je još daleke 1997. godine. Pehlić kaže kako je i sam došao u takvu situaciju da poslije 40 godina radnog staža nije u mogućnosti otući u mirovinu, zbog čega se nalazi ni na nebu ni na zemlji.\n“Radnici traže da se ispune ranija obećanja o isplati dugovanja prema PIO fondu kako bi mogli ostvariti svoja prava”, istakao je Pehlić, navodeći kako odgovornom za situaciju u kojoj se nalaze smatraju Vladu Federacije BiH, koja je većinski vlasnik “Agrokomerca”.\nU Sindikatu navode kako zaposlenici već godinama ne dobijaju puni lični dohodak, već novčane akontacije pomoću kojih preživljavaju od danas do sutra.\nNavode kako je primjer “Agrokomerca” ekletantan slučaj kako se danas krše i obezvređuju prava radnika koji su stvarali ovu firmu.\nUkupna dugovanja “Agrokomerca” danas iznose preko 135 miliona maraka, a gotovo polovina dugova se odnosi na neisplaćene plate zaposlenima te obaveze prema društvenim fondovima.\nJedno od prava kojih su radnici lišeni jeste, kako navode, i zdravstveno osiguranje, pa su godinama primorani da sami plaćaju svoje liječenje.\nU Sindikatu su također ogorčeni što su u proteklim godinama privatnim kompanijama prodati najvitalniji dijelovi “Agrokomerca” te time onemogućeno da preduzeće jednog dana stane na zdrave noge.\nU Vladi FBiH navode kako je ove godine iz budžeta Federacije BiH za uvezivanje radnog staža radnicima u propalim državnim preduzećima planirano sedam miliona maraka, te da maksimalna sredstva koja mogu biti dodijeljena jednom privrednom subjektu iznose 500.000 maraka.\nIstiču kako “Agrokomerc” može aplicirati za dobijanje ovih sredstava te time riješiti probleme penzionisanja jednog broja radnika. Nezavisne novine


Oprezni optimizam povodom bagdadskog bezbednosnog plana\nAmerički vojni funkcioneri i bliskoistočni analitičari izražavaju oprezni optimizam da je posle mesec dana od početka novog bezbednosnog plana za Bagdad sektaško nasilje u iračkoj prestonici počelo da opada. Funkcioneri, medjutim, upozoravaju da će proći više meseci pre nego što dodatnih 26 hiljada američkih trupa bude razmešteno i pre nego što može biti donet definitivan sud o tome da li će povećanje trupa dati rezultate.\nAmerički i irački vojni funkcioneri tvrde da je došlo do smanjenja broja bombaških napada i sektaških ubistava u Bagdadu otkako je počela primena novog bezbednosnog plana 14. februara. Prema iračkim funkcionerima broj civila ubijenih u nasilju opao je na 265, sa više od 1400 u proteklom jednomesečnom periodu. Mada su funkcioneri zadovoljni dosadašnjim napretkom, oni primećuju da je situacija u mnogim oblastima u Bagdadu i okolini i dalje nestabilna. Džejms Filips je saradnik u odeljenju za bliskoistočna pitanja u Fondaciji Heritidž.\n”Povećanje snaga je počelo, ali je još uvek u ranoj fazi. Preliminarni izveštaji sugerišu da je bilo neznatnog poboljšanja bezbednosti oko Bagdada. Broj sektaških sukoba je navodno smanjen, radikalna šiitska milicija je otišla u podzemlje dok se neki njihovi lideri kriju.“\nTokom proteklog meseca, sudeći po izjavi iračkog vojnog predstavnika, 94 ekstremista su ubijena, dok ih je preko 700 uhapšeno u okviru vojnih racija u Bagdadu. Isti predstavnik je rekao novinarima da se preko dve hiljade porodica, raseljenih zbog sektaškog nasilja, vratilo kućama. I, mada se o predsednikovoj politici u Iraku vodi žustra debata u američkom Kongresu, neki bliskoistočni analitičari iznose argument da bi brzo povlačenje koalicionih snaga dovelo do haosa i utiska da su američka nastojanja bila neuspešna. Entoni Kordesman iz Centra za strategijske i medjunarodne studije kaže da je od kritične važnosti da ukoliko američke trupe budu povučene, Irak bude dovoljno stabilan da lokalne snage mogu da ga kontrolišu.\n”Zbog gneva i percepcije o Sjedinjenim Državama i ovom ratu izvan zemlje, zbog stava u Iraku, Zalivskoj oblasti i arapskom i islamskom svetu nas vide kao slona koji je ušao u staklarsku radnju da bi je oslobodio i tom prilikom sve polupao. Ne možemo da napustimo Irak, a da ne učvrstimo taj utisak i da to ne bude smatrano kao veliki poraz. Protivnici Sjedinjenih Država, islamski ekstremisti i teroristi bi to smatrali za svoju pobedu.“\nFrederik Kejgan, saradnik instituta Amerikan Enterprajz, predložio je postojano povećanje američkih snaga u Bagdadu pre nego što je Bušova administracija usvojila tu politiku ranije ove godine. Kejgan kaže da bi ta operacija trebalo da bude otvorenog tipa i dodaje da je zabrinut da će ona biti prebrzo okončana.\n”Najveća opasnost je da ćemo se prerano povući iz ove operacije. Bilo da je to sada, zbog rešenosti i uverenja da ona ne može da uspe, što mislim da nije u skladu sa realnošću u Iraku, ili kasnije, kada počnemo da primećujemo znake početnog uspeha i poželimo da duboko uzdahnemo i kažemo - hvala Bogu, konačno smo stigli do cilja kada možemo da proglasimo pobedu i povučemo se. Mislim da će to biti velika greška.“\nKejgan iznosi argument da bi povećanje trupa trebalo da predstavlja dugoročnu predanost Iraku i da bi dodatne američke snage trebalo da ostanu u Iraku do 2008. godine.


NA OVOM UŽIČKOM BRDU ISPISANA JE ISTORIJA: Kadinjaču su svojim životom branili borci Radničkog bataljona (FOTO) | Serbiantimes.info\nNa četranaest kilometara zapadno od Užica smešteno je brdo Kadinjača na kojem je 29. novembra 1941. godine ispisana istorija, kada su na tom mestu poginuli borci Radničkog bataljona, Posavci i Orašani braneći odstupnicu Vrhovnom štabu NOPOJ, partizanskim odredima i partizanskoj bolnici koji su se povlačili iz Užica ka Sandzaku.\n„Posmrtni ostaci branilaca Kadinjače prvobitno su bili sahranjeni u zajedničku grobnicu pored seoskog groblja, a zatim preneti u spomen-kosturnicu na najvišoj koti Kadinjače (k.808), iznad koje je 1952. godine podignuta spomen-piramida.\nSpomenik je napravljen od mermera „plavog toka“ iz Karana, u vidu četvorostrane piramide visoke 11 metara. Pri njegovom vrhu nalazi se urezana zvezda petokraka, a u središnjem delu na mermernim pločama uklesan je tekst „Herojima Kadinjače“ i stihovi poeme „Kadinjača“ pesnika Slavka Vukosavljevića.\nPovodom otkrivanja spomenika predsednik FNR Jugoslavije, Josip Broz Tito, odlikovao je Radnički bataljon Ordenom zasluga za narod sa zlatnom zvezdom!\nKako je vreme odmicalo, sve češće se postavljalo pitanje da li je spomen – obeležje piramida dovoljan podsetnik na žrtvu koju su podneli branioci Kadinjače. Sve je ukazivalo na to da je neophodno podići novi spomenik koji bi bio centralni deo, zajedno sa piramidom i kosturnucom, jednog šireg i potpunije uređenog prostora.\nNakon višegodišnjih pokušaja u vidu dogovora i konkursa, Opštinski odbor SUBNOR-a Titovo Užice poverio je realizaciju projekta Memorijalnog kompleksa Kadinjača, akademskom vajaru Miodragu Živkoviću i Aleksandru Đokiću, diplomiranom inženjeru arhitekture. Sa izgradnjom se započelo 1. jula 1977. godine.\nRelated Topics:spomenikUžiceistorija srbijeKadinjačaRadnički bataljon\nSTEFAN IMA 23 GODINE I DVE DIPLOME: Beograđanin za četiri godine završio Elektrotehnički i Fizički fakultet sa svim desetkama!


Povodom mišljenja Poverenice za zaštitu ravnopravnosti, izdatog na osnovu pritužbe koju je Praxis podneo protiv Gradske uprave Grada Niša – Uprave za obrazovanje, kulturu, omladinu i sport i OŠ „Vuk Karadžić“ iz Niša zbog segregacije i diskriminacije romske dece, predstavnici Uprave za obrazovanje, kulturu, omladinu i sport su dostavili Poverenici za zaštitu ravnopravnosti predlog za izradu plana mera za prevazilaženje problema u OŠ „Vuk Karadžić”.\nU cilju izrade pomenutog plana održani su sastanci sa predstavnicima relevantnih lokalnih i republičkih institucija na kojima je konstantovano da je jedan od glavnih razloga zbog kojih OŠ „Vuk Karadžić” pohađa preko 90% dece romske nacionalnosti, demografski sastav stanovništva na području na kojem se škola nalazi, loše stanje u kojem se nalazi školski objekat kao i okolnost da postojeća zakonska regulativa ne daje mogućnost tzv. administrativne prinude za upis dece u određenu školu.\nPredložene mere predviđaju preduzimanje niza aktivnosti koje bi bile usmerene na investiranje u školski objekat i nabavku savremene opreme, zatim na podizanje nivoa znanja koje se stiče u predškolskom uzrastu i motivaciju roditelja da podržavaju obrazovanje dece, aktivnosti na poboljšanju programa rada u OŠ „Vuk Karadžić”.\nIako rešavanje ovog problema iziskuje aktivnosti koje se moraju preduzimati kontinuirano i u dužem vremenskom periodu, neophodno je što ekpeditivnije sprovesti predložene mere kako bi prvi rezulatati bili što pre vidljivi i tako dali podstrek da se u narednom periodu u potpunosti reši nastali problem.\nPogledati: Pripremljeni Predlozi za izradu plana mera za prevazilaženje problema segregacije u OŠ „Vuk Karadžić”\nPročitano 12199 puta


Lagano do četvrtfinala - Kragujevac online - Sve o gradu na jednom mestu\nTrenutno se nalazite na strani: Vesti Sport Odbojka Lagano do četvrtfinala\nLagano do četvrtfinala\nutorak, 13 septembar 2011 10:39\nOdbojkaška reprezentacija Srbije direktno se plasirala u četvrtfinale Prvenstva Evrope pošto je u Beču, u poslednjem trećem kolu A grupe, savladala domaću selekciju Austrije sa 3:0 osvojivši prvo mesto u grupi. Srbija će u četvrtfinalu igrati sa pobednikom meča Francuska - Turska.\nOdbojkaška reprezentacija Srbije plasirala se direktno u četvrtfinale Evropskog prvenstva, pošto je danas savladala u Beču selekciju domaćina Austriju sa 3:0 (25:16, 25:19, 25:16).\nSrbija je zauzela prvo mesto u Grupi A, sa tri pobede u utakmicama sa Turskom (3:0), Slovenijom (3:1) i Austrijom (3:0). U četvrtfinalu odbojkaši Srbije sastaće se sa pobednikom meča između Francuske i Turske.\nMeč sa Austrijom odigran je pred 6.000 gledalaca, a trajao je jedan sat i devet minuta.\nSelektor Srbije Igor Kolaković iskoristio je utakmicu sa najslabijom ekipom u Grupi A da bi odmorio kapitena Ivana Miljkovića, a prvi put igrao je Aleksandar Atanasijević, koji je odlično iskoristio priliku. Odbojkaši Srbije imali su prednost tokom celog meča i pitanje pobednika nijednog trenutka nije doveden pitanje, te su šansu da igraju dobili mlađi igrači.\nReprezentacija Srbije nastavlja takmičenje na Evropskom prvenstvu u četvrtak u Beču, gde će se sastati sa pobednikom meča između trećeplasirane ekipe iz Grupe A - Turske i drugoplasirane ekipe iz Grupe C - Francuske.\n2. Slovenija 3 2 1 7:5 5\n3. Turska 3 1 2 5:6 4\n4. Austrija 3 0 3 0:9 0\nSrbija: N. Kovačević (4), U. Kovačević (4), Petković (1), Terzić (5), Stanković (11), Nikić, Mitić (1), Rašić (4), Starović (12), Atanasijević (6), Podraščanin (3), Rosić.\nAustrija: Šnajder (10), Binder, Gavan (5), Laure, Icovski (1), Kas (13), Kinbauer, Gutman (1), Rajzer (2), Fribauer (2), Veber, Korajman.


Rusija predlaže promjenu ustava Sirije i izbore\nRusija želi da se sirijska vlada i opozicija dogovore o pokretanju procesa ustavnih reformi u narednih 18 meseci, posle prevremenih predsjedničkih izbora,navodi se u nacrtu dokumenta u koji je uvid imao Reuters.\nPrijedlog koji je Rusija satavila uoči međunarodnih razgovora o Siriji ove sedmice, ima osam tačka, koje ne isključuju učešće predsednika Bašara al Asada na izborima, za šta njegovi protivnici tvrde da je nemoguće, ako se želi mir.\n"Izabrani predsjednik će imati funkcije glavnog komandanta oružanih snaga i kontrolu nad posebnim uslugama i vanjskom politikom", navodi se u dokumentu.\nZamjenik ruskog ministra vanjskih poslova Mihail Bogdanov je rekao da Moskva izlazi sa "različitim idejama i prijedlozima", iako je insistirao da to ne predstavlja čvrst plan.\nU dokumentu se navodi da bi se sirijske strane saglasile sa takvim koracima na budućoj konferenciji, koju bi organizovale UN i dodao da reformske procese ne bi predvodio Asad, već kandidat prihvatljiv za sve strane.\nNovinska agencija TASS prenijela je da je Bogdanov negirao da je Rusija napravila zvanični dokument, već da je riječ samo o idejama.


Gorenje TGR 80 SMT bojler cena, cene Srbija, prodaja Beograd Novi Sad Niš\nGorenje TGR 80 SMT bojler cene\nGorenje TGR80SMT Zapremina 80l, Broj odvodnih mesta 2 ili više, Način montaže Visokomontažni, Prosečna debljina izolacije u (mm) 17 mm, Priključna snaga 2000 W, Materijal kazana Metal - čelik, duplo emajliran, Radni pritisak 6 bar, Vrsta grejača električni potopljen u vodi, Regulacija temperature Elektronska, Osigurač 10 A, Sigurnosni ventil Obavezna upotreba pri montaži pod pritiskom !!!, Vreme zagrevanja sa električnim grejačem od 15 do 75°C 185 min, Toplotni gubitci kWh/24 1,85 kWh/24, Dimenzije aparata (šxvxd) (ŠxVxD): 45.4 x 78.7 x 46.1 cm, Težina aparata 32 kg, Bruto težina aparata 32 kg, Težina sa vodom 110 kg, Visina 787 mm, Širina 45, Dubina 461 mm, Snaga 2000 W, Broj osoba (prosečna potrošnja), Ručno podešavanje, Odabir ekonomične temperature, Zaštita od smrzavanja, Indikator rada električnog grejača... specifikacija\ncena od 13.889,00 do 15.990,00 din | prodavnica (11)\nZapremina 80 l, garancija na kazan 10 godina\nEPonuda nije internet prodavnica već Vam omogućava da brzo i lako nađete Gorenje TGR 80 SMT bojler po najjeftinijoj ceni. Naš cilj je da kupci budu što bolje informisani o ponudi Gorenje bojler TGR 80 SMT na tržištu Srbije. Vrlo lako nalazite željeni proizvod za kategoriju Bojleri cene, ne morate da lutate od sajta do sajta za Gorenje Bojleri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje TGR 80 SMT bojler sa PRODAVCEM. EPonuda ne može da garantuje potpunu tačnost specifikacije i slika za Gorenje TGR 80 SMT bojler. Pre kupovine, podatke za Gorenje bojler TGR 80 SMT proverite na sajtu PROIZVOĐAČA.


Stefanović: Funkcioner policije radio za obaveštajnu službu zapadne zemlje\nMinistar unutrašnjih poslova Srbije Nebojša Stefanović izjavio je da je visoki funkcioner Uprave kriminalističke policije, koji je odavao podatke stranoj obaveštajnoj službi jedne zapadne države, pod nadzorom i da je završena prva faza istrage.\n"Posebno velika opasnost je bila u tome što uprava Uprava kriminalističke policije predstavlja srž policije u borbi protiv kriminala i organizovanog kriminala", rekao je Stefanović za televiziju Pink.\nKako se navodi na sajtu te televizije, Stefanović je rekao da je završena prva faza istrage i da je ta osoba pod kontrolom i da ne može da učini nikakvu štetu.\nDodao je da je Bezbednosno-informativna agencija obaveštena kada je policija otkrila da je imao neprijavljeni kontakt i komunikaciju sa predstavnicima stranih službi i da je potom praćen.\nPrema Stefanovićevim rečima, funkcioner UKP-a želeo je da tim kontaktom obezbedi neku vrstu zaštite od pripadnika te strane službe.\nU interesu istrage, Stefanović nije hteo da precizira o kojoj stranoj obaveštajnoj službi zapadne zemlje je reč.\n"Tužilaštvo će pokrenuti postupak kada proceni da je trenutak, ali nema bojazni, jer je osumnjičeni pod kontorolom", rekao je on i dodao da je time poslata važna poruka da strane obaveštajne službe ne mogu u Srbiji da rade na način koji "nije oficijalan i ne predstavlja saradnju u borbi protiv organizovanog kriminala".\nStefanović je dodao da će tek nakon završetka istrage imati više podataka o tome ko je sve učestvovao u pokušaju puča u Crnoj Gori i šta su bile namere tih ljudi.\nGrupa od 20 državljana Srbije uhapšena je u Crnoj Gori, uoči nedavno održanih parlamentarnih izbora, pod optužbom za terorizam. Među uhapšenima je i bivši šef Žandarmerije Srbije Bratislav Dikić koji se trenutno nalazi u pritvoru u Crnoj Gori.


Unapređenje ekonomske i turističke saradnje Crne Gore i Maroka u periodu koji slije – Portal Nikšić\nUnapređenje ekonomske i…\nUnapređenje ekonomske i turističke saradnje Crne Gore i Maroka u periodu koji slije\nMinistar vanjskih poslova Đorđe Radulović sastao se danas sa ambasadorom Kraljevine Maroko u Crnoj Gori, na nerezidentnoj osnovi sa sjedištem u Beogradu, Mohamedom Aminom Belhadžom. On je tom prilikom ocijenio da dvije države njeguju sadržajne odnose koje je potrebno dodatno snažiti kroz dinamiziranje aktivnosti u oblastima od zajedničkog interesa, saopšteno je iz tog Ministarstva\nRadulović je ukazao na potencijale međudržavne saradnje u oblastima ekonomije i turizma, te istakao da će planirano potpisivanje bilateralnih sporazuma o saradnji u vazdušnom i pomorskom saobraćaju biti dodatan podsticaj unapređenju odnosa.\n“Aktivnosti u ovim sektorima će doprinijeti jačanju turističkih kontakata i privredne razmjene, te poboljšati vidjljivost Crne Gore kao kredibilne turističke i investicione destinacije”, istakao je on.\nŠef crnogorske diplomatije je takođe izrazio interesovanje za razmjenu znanja i najboljih praksi na planu inovativnih modela i novih tehnologija u oblasti solarne energije, imajući u vidu marokansko iskustvo u ovoj oblasti u kojoj Crna Gora prepoznaje velike razvojne šanse.\n“Jedan od prioriteta naše vanjske politike upravo ekonomska diplomatija te da će fokus aktivnosti crnogorske diplomatske mreže biti stavljen na intenziviranje kontakata i saradnje sa biznis zajednicama”, naglašava Radulović.\nAmbasador Belhadž je zahvalio ministru na prijemu, saglasivši se sa ocjenama bilateralne saradnje dvije prijateljske države. S tim u vezi, uputio je poziv ministra vanjskih poslova, afričke saradnje i iseljeništva Kraljevine Maroko Nasera Burite ministru Raduloviću za zvaničnu posjetu toj zemlji, u cilju jačanja kontakata i dinamiziranja aktivnosti u okviru međudržavne saradnje.\n“Posjeta će biti idealna prilika za potpisivanje usaglašenih sporazuma o saradnji u vazdušnom i pomorskom saobraćaju, te Memoranduma o saradnji Diplomatske akademije Ministarstva vanjskih poslova Crne Gore i Akademije za diplomatske studije Ministarstva vanjskih poslova Kraljevine Maroko, čime će pravni okvir za saradnju biti osnažen“ istakao je ambasador Belhadž.\nNa sastanku je bilo riječi o nacionalnim planovima imunizacije stanovništva u kontekstu pandemije COVID-19, te je dogovorena dalja komunikacija povodom organizacije zvanične posjete ministra Radulovića Kraljevini Maroko u predstojećem periodu.\nTags: đorđe radulovićvlada crne gore


Nevladina organizacija - Blic Online\nGrafit nacističkog "SS" simbola, kao i natpis "Antifa pacovi", osvanuli su u subotu ujutro na fasadi jedne kuće u Ulici heroja Maričića, u centru Kraljeva.\nPreminuo Fazle Abed, osnivač najveće svetske NVO za razvoj\nFazle Abed, osnivač najveće svetske NVO za razvoj - BRAC, preminuo je danas u svojoj domovini Bangladešu u 83. godini.\nSuspendovan brod nemačke NVO za spasavanje migranata\nMeđunarodna nevladina humanitarna organizacija "Lekari bez granica" privremeno je suspendovala aktivnosti broda za spasavanje migranata, zbog navodnih pretnji Libijske obalske straže, prenosi AP.\n"Ne Kosovu u Unesku": Sprečiti samoproglašeno Kosovo da postane članica Uneska\nNevladina organizacija "No Kosovo Unesko" (Ne Kosovu u Unesku) ponovo je pokrenula je kampanju protiv najavljene inicijative da samoproglašeno Kosovo postane članica Uneska.\nProjekat “Krajm stopers” predstavljen u Banjaluci: Nagrada od 1.000 dolara za prijavu\nPredstavnici nevladine organizacije “Krajm stopers” iz Sjedinjenih Američkih Država danas su u Banjaluci predstavnicima policija iz regiona predstavili projekat “ Krajm stopers”\nNetanjahu optužio nevladinu organizaciju za blaćenje Izraela\nPredsednik Vlade Izraela Benjamin Netanjahu kritikovao je izraelsku organizaciju za ljudska prava Becelem zbog njenog učešća na neformalnoj sednici Saveta bezbednosti UN, ocenivši da se pridružila blaćenju Izraela, koristeći lažnu tvrdnju da su okupacija i jevrejska naselja razlog za sukob sa Palestincima.\nDeda: Ustavni sud Kosova je sveo ZSO na nevladinu organizaciju\nPoslanik opozicionog radikalnog pokreta "Samoopredeljenje" u kosovskom parlametu Iljir Deda je, uz podsećanje da proces normalizacije odnosa Beograda i Prištine traje pet godina, izjavio da za sve to vreme postoje različite interpretacije postignutih sporazuma i da je Ustavni sud Kosova "sveo Zajednicu srpskih opština na nevladinu organizaciju".\nĐurić: Neprihvatljiv predlog da ZSO bude nevladina organizacija\nSrpska delegacija u Briselu jutros je dobila jednu vrstu predloga koja ne sadrži ni najmanje garancije za Zajednicu srpskih opština (ZSO), odnosno bezmalo je planirano da ZSO bude svedena na neku vrstu nevladine organizacije, što je apsolutno neprihvatljivo, rekao je direktor Kancelarije za Kosovo i Metohiju Marko Đurić.\nLDP: Kazniti one koji prete "Ženama u crnom"\nLiberalno demokratska partija najoštrije je osudila najnovije pretnje smrću "Ženama u crnom" i traži od nadležnih organa da hitno reaguju i kazne odgovorne.\nVladimir Beba Popović osnovao NVO u Crnoj Gori\nBivši šef Biroa za komunikacije u Vladi Srbije Zorana Đinđića Vladimir Beba Popović osnovao je nevladinu organizaciju u Crnoj Gori pod nazivom Institut za javnu politiku.\nFridom haus: Srbija slobodna zemlja\nU godišnjem izveštaju nevladine organizacije "Fridom haus" (Freedom House) o političkim pravima i slobodama, Srbija je označena kao slobodna zemlja.\nSrbin zadržan i ispitivan u Emiratima\nVlasti Ujedinjenih Arapskih Emirata saopštile su danas da ispituju Srbina Slobodana Milića, službenika američke organizacije Nacionalni demokratski institut (NDI) pošto je privremeno zadržan kada je pokušao da napusti zemlju.\nIgraju predstavu za put na festival\nNevladina organizacija „Studio centar“ večeras u 20 sati, vanredno će izvesti predstavu “Mi deca sa stanice Zoo” u malom pozorištu „Duško Radović“. Cena karte je 1.000 dinara, a sav prihod biće namenjen mladim glumcima koji na ovaj način pokušavaju da prikupe novac za put na pozorišni festival u Nemačkoj.


"Nekadašnji Arkanov prijatelj pokušava da zastraši žene" - Politika - Dnevni list Danas\nPočetna » Politika » „Nekadašnji Arkanov prijatelj pokušava da zastraši žene“\nReagovanje lidera SSP na izjavu čelnika Jedinstvene Srbije\nP. D.14.04.2021. 23:12\nJer nazivati žene prostitutkama, bez obzira na razlog takve tvrdnje, može samo čovek koji žene po navici tretira na takav način – kaže predsednik Stranke slobode i pravde Dragan Đilas.\n– Primitivne uvrede iz repertoara nekadašnjeg Arkanovog najboljeg prijatelja jeftin su pokušaj da zastraše žene u Jagodini, ali i širom Srbije, koje više neće da ćute o „telefonu za druženje“ i drugim nenormalnim pojavama. Sama najava Marinike Tepić da će se baviti nasiljem nad ženama zaposlenim u javnom sektoru u Jagodini bila je dovoljna da se pokrene bestidna kampanja koju predvode opštinski funkcioneri i režimski mediji sa namerom da se zaštite oni koji žene tretiraju na način koji najbolje opisuje sam Palma u svojim bestidnim izjavama – naveo je Đilas.\nPodsetimo, potpredsednica Stranke slobode i pravde Marinika Tepić rekla je da „žena u Jagodini koja bi da se zaposli u javnom sektoru dobija „telefon za druženje“ i od toga kako se „druži“ zavisi joj posao… u stanovima, zgradama koji samo tome služe“, nakon čega je Dragan Marković Palma, lider Jedinstvene Srbije, narodni poslanik i predsednik Skupštine Jagodine, izneo niz uvredljivih komentara.\nŽenska mreža Stranke slobode i pravde poručila je juče da pomoćnica gradonačelnika Jagodine Marija Jovanović mora odmah da podnese ostavku ili da bude smenjena „zbog primitivnih uvreda“ na račun potpredsednice SSP Marinike Tepić, „ali i svih žena u Srbiji“, saopšteno je iz SSP.\nJovanović nije jedina koja učestvuje „u organizovanoj hajci koju predvode režimski tabloidi“ samo zato što je Tepić rekla da će se baviti problemom seksualnog uznemiravanja i zlostavljanja žena u Jagodini, navodi SSP.\n„Ti napadi su pravo lice ovog režima i sprovode se kako bi se žrtve seksualnog nasilja dodatno zastrašile i da bi se zaštitili lokalni moćnici, koji svoj položaj i moć zloupotrebljavaju da zlostavljaju naše majke sestre i ćerke“, istakla je Ženska mreža SSP.\nDragan Marković PalmaDragan ĐilasMarinika TepićZastrašivanje ženaženeBeograd\n6 reagovanja na “„Nekadašnji Arkanov prijatelj pokušava da zastraši žene“”\n15. aprila 2021. u 05.01\n15. aprila 2021. u 06.58\nPostenim ljudima je jasno da gangsterska udruženja sirom Srbije od nastanka krize rade sve da se obogate čime ekonomski mogu da zarobe ostatak stanovništva,a oni će da vladaju po starom.To znaci:burazerski,serifski,banditski i neznabozacki.\nReče čovek koji je tukao užu familiju.